
De aproape 13 ani comuniștii au revenit pe vechile locuri, 
perpetuând comunismul cu alţi actori la vârf, după o răsturnare de la 
putere de câteva ceasuri. Noii conducători au căutat să se adapteze 
tendinței de revenire la capitalism. Lagărul socialist se destrămase în 
Europa dar, până la implozia Uniunii Sovietice şi a PCUS, conducerea 
comunistă a ţării, în frunte cu Ion Ilici Iliescu, mai apăra încă «valorile 
socialismului» pe care fostul stăpân, Ceauşescu, le „întinase”. Lipsită 
de sprijinul «țărilor socialiste prietene», noua conducere de stat şi de 
partid, (se înființase FDSN), a căutat şi a găsit căi „originale” de 
trecere de la socialismul totalitar la capitalismul democratic. Aceste 
căi au fost atât de originale, încât acum suntem pe ultimul loc între 
cele 12 state ce au fost invitate să adere la Uniunea Europeană. 

Cadrele de rezervă ale Partidului, care au preluat puterea în 1989, 
împreună cu tovarăşii de drum din Securitate, infractori economici ca 
Sorin Ovidiu Vântu etc., şi-au dorit şi în mare parte au reuşit să 
acumuleze în scurt timp putere şi avere. Metoda de operare folosită a 
fost preluarea cu prioritate a întreprinderilor de stat prin credite 
acordate pe sprânceană de către bănci, tot de stat, credite nicicând 
rambursate, în detrimentul proprietarilor de drept, naţionalizaţi, sau 
al investitorilor străini care erau nedoriți («noi nu ne vindem ţara»). 
Acum începem să plătim această politică de a-i împroprietări pe «ai 
noştri», prin obligaţiile de despăgubire a proprietarilor de drept dictate 
de Curtea Europeană de la Strasbourg, prin decapitalizarea şi de multe 
ori falimentul întreprinderilor preluate cu japca aşa cum am arătat mai 
sus, prin izgonirea investitorilor străini care nu apreciază mediul de 
afaceri de la noi. La ţară s-a folosit aceeaşi metodă de operare: «ai 
noştri» au preluat pământul cel mai bun, proprietarilor de drept nu li 
s-a retrocedat pământul pe vechile amplasamente, s-a restituit cât mai 
puţin, ca pământul rămas să fie vândut la prețuri mici «alor noştri», 
capitalul străin fiind exclus de la aceste tranzacţii. În felul acesta n-au 
mai revenit «moşierii» şi n-au venit nici fermierii străini, au fost 
împroprietăriți «oamenii noştri». 

Întreprinderile şi regiile statului au beneficiat în aceşti 13 ani de 
dezinteresul aceluiaşi stat, conducerile acordându-și salarii după bunul 
lor plac, construindu-şi sedii luxoase şi case de vacanţă, aprobând 
salarii exagerate întregului personal, în situaţia în care înregistrau 
pierderi şi funcționau cu subvenţii de la buget sau acumulau arierate 
imposibil de recuperat. Perceperea impozitelor se făcea selectiv: 
plătesc întreprinderile mici şi mijlocii executate la sânge, nu şi marile 


întreprinderi ale clientelei puterii, care sunt păsuite, şi nici 
întreprinderile de stat, ce nu-şi plătesc nici măcar cheltuielile pentru 
energie. În felul acesta se acumulează imense arierate, care obligă 
autorităţile să apeleze la împrumuturi interne şi externe ce grevează 
de pe acum bugetele viitoare. Privatizarea, nefăcută la timp, este 
compromisă, bănci şi întreprinderi profitabile ca Banca Comercială 
Română negăsindu-şi cumpărător. 

Consideraţiile de mai sus ar putea părea partizane şi defăimătoare 
pentru putere, care, prin mass-media obedientă sau concesivă, revarsă 
asupra ţării valuri de ştiri optimiste ocolind cu grijă analizele, 
rapoartele şi opiniile unor instituții şi organizații din țară şi străinătate. 

În ultima lună avem nu mai puțin de 10 semnale de acest fel: 

— Un studiu al GfK consemnează: cheltuielile pentru alimente 
reprezintă 59% din bugetul unei familii. 

— Raportul Comisiei Europene arată că România este ultima țară 
din cele 13 ce doresc aderarea, în privinţa convergenţei reale cu nivelul 
de trai din UE. 

— Raportul PNUD arată că rata sărăciei a crescut în România de la 
7% în 1989 la 42% în 2001. 

— Raportul UNCTAD indică România ca fiind ultima din țările 
candidate la UE în privința investiţiilor străine. 

— Raportul OSCE pentru evaluarea economiei româneşti este critic 
fără menajamente față de guvernările de după 1989. 

- Raportul OECD şi al Băncii Europene pentru Reconstrucţie şi 
Dezvoltare asupra antreprenoriatului şi dezvoltării întreprinderii în 
România indică racilele economiei româneşti. 

— Ministrul Elena Ciornei recunoaşte printre altele că pentru 
înregistrarea unei societăți comerciale sunt necesare 477 de avize! 

— Preşedintele ANRSC declară că nu mai are nici un control asupra 
întreprinderilor subordonate. 

— Ministrul Industriei identifică 93.334 gospodării fără curent 
electric, dintre care 29.276 în mediul urban. 

— Raportul de țară al Comisiei Europene inventariază deficiențele 
economiei româneşti şi nu confirmă acceptarea în Uniunea Europeană 
a României în anul 2007. | 

Cum aceste materiale atestând starea proastă a economiei româneşti 
sunt ignorate de majoritatea presei, ne facem datoria de a le reproduce 
în pagina economică a publicaţiei noastre. 


Nicolae Henegariu 

ATACUL PREVENTIV, NOUA POLITICĂ GLOBALĂ A AMERICII 


La finele lunii septembrie preşedintele 
George Bush a prezentat o nouă strategie de 
securitate geopolitică „împotriva statelor 
incontrolabile”, cu scopul „distrugerii amenințării 
Înainte ca aceasta să ajungă la graniţele noastre”. 
În opinia preşedintelui american „cea mai mare 
amenințare faţă de națiunea noastră o reprezintă 
intersectarea între radicalism și tehnologie. Ca 
atitudine de bun-sim şi autoapărare, America va 
acţiona împotriva unor astfel de amenințări 
emergente înainte ca ele să se concretizeze ... 
atunci când interesele noastre şi responsabilităţile 
unice (de superputere) o cer”. Opinia publică 
americană este înclinată în majoritatea ei să 
sprijine această viziune politică — după cum rezultă 
din dezbaterea organizată de revista virtuală 
FrontPage pe care o reproducem din suplimentul 
Aldine al ziarului România Liberă nr. 331. 

Jamie Glazov: Într-o alocuţiune recentă, rostită 
în sesiunea reunită a Congresului şi în faţa poporului 
american, preşedintele Bush descrie astfel noua 
amenințare a terorismului islamic: 

„Ei sunt moştenitorii tuturor ideologiilor ucigaşe 
ale secolului al XX-lea. Sacrificând viziunilor lor 
radicale viaţa umană, abandonând orice valoare cu 
excepția voinţei de putere — ei merg pe calea deschisă 
de fascism, nazism şi totalitarism. Şi ei vor urma 
această cale până la sfârşit, până acolo unde se termină 
ea: în groapa comună a minciunilor condamnate de 
istorie”. 

Editorii revistei FrontPage au invitat un distins 
grup de experţi în totalitarismul comunist, cerându-le 
să compare ameninţarea Islamului radical cu cea a 
Imperiului sovietic. Cei patru sunt: Vladimir 
Bukovski, fost disident care şi-a petrecut 12 ani în 
închisorile, lagărele şi spitalele psihiatrice, luptând 
pentru libertate, şi printre ale cărui lucrări se numără 
Să construieşti un castel şi Judecată la Moscova: 
Daniel Pipes, director în Foruriul Orientului Mijlociu 
şi autor al unei noi cărți, /slamul militant loveşte 
America care va putea fi găsit în biblioteca virtuală a 
magazinului; Paul Hollander, profesor emerit de 
sociologie la Universitatea din Massachussetts, 
Amhearst, şi autor al lucrărilor Călătorii politice, 
Antiamericanism şi mai recent Nemulțumiri: 
Postmodern şi postcomunism; Michael Ledeen, 
cercetător rezident la American Enterprise Institute, 
autor al lucrărilor Machiavelli în guvernarea modernă 
şi Toqueville despre caracterul american şi al unui 
titlu care urmează să apară, Războiul impotriva maeş- 
trilor terorii, care va fi publicată la St Martin's Press. 

Glazov: Domnilor, cum putem compara 
mesianismul socialist cu cel islamic? 

Pipes: Cel din urmă datorează mult primului. 
Nu întâmplător militantismul islamic îşi are originea 
la sfârşitul anilor 20, exact atunci când entuziasmul 
pentru socialism domina Europa şi Stalin îşi consolida 
stăpânirea în Uniunea Sovietică. Dincolo de unghiul 
de vedere temporal, radicalismul militant al utopiei 
islamice are multe în comun cu marxism-leninismul. 

Bukovski — O pacoste pe capul fiecăreia dintre 
aceste comunități. Primul a fost mai periculos datorită 
atracției sale universale. De fapt a fost mult mai pe- 
riculos în special la începuturi (între anii 1920-1940). 

Hollander: Mesianismul islamic pare capabil să 
inspire mai mult fanatismul individual, dar nu s-a 
transformat în construcţie naţională. El oferă 
promisiunea unei răsplăţi pe cealaltă lume, ceea ce 
credința socialistă nu poate oferi sau n-o face. 

Ledeen — Stângiştii clasici erau mai buni în 
conducerea statelor şi în instituirea terorii. 

Glazov: Domnilor, sunteţi de acord cu afirmaţia 
lui Bukovski că mesianismul socialist era mai periculos 
din cauza atracției sale universale? 

Pipes: Eu nu sunt de acord. Poţi fi tot atât de 
bine convertit la cauza mesianismului islamic, ca şi la 
cauza socialismului mesianic — vezi foarte cunoscutul 
caz recent al lui John Walker Lindh, Richard Reid şi 
Jose Padilla. Mai mult, în cazul islamismului este vorba 
de o adevărată convertire şi nu de una metaforică, ce 
are în spatele ei puterea religiei. 

Hollander: Este prea devreme ca să spunem 
asta. Dacă fanatismul islamic reuşeşte să folosească 
mijloace de distrugere în masă el se va dovedi mai 
periculos, 

Ledeen: Era posibil să fii înscris în mişcarea 
socialistă pe baza câtorva vagi sentimente şi a visului 
de a face bine. Islamul este mai riguros, mai exigent, 
şi pentru cei mai mulţi oameni, în cea mai mare parte 

a lumii, mai „exterior”, mai străin. 

Bukovski: Bine, cele trei nume la care se referă 
di. Pipes sunt cam toată lista non-musulmanilor 
convertiți. Comparaţi cu sutele şi miile de marxişti 
din anii 20-30, milioane de socialişti de un fel sau altul 
care vor servi drept pepinieră pentru viitorii recruți 
sau cel puţin de tovarăşi de drum. Pe vremea când 
s-a născut Uniunea Sovietică utopia socialistă a robit 
minţile intelectualilor de pretutindeni şi a dominat în 
acelaşi timp mişcările muncitoreşti. Ce comparaţie se 
poate face cu modelul cu care avem de-a face azi? 
Câteva mii de americani negri convertiți la islamism 
dintr-o nevoie sau alta de protest? Ca să devii militant 
mai întâi trebuie să te converteşti la Islam şi acesta 
este în sine o hotărâre importantă pentru orice ins din 
Occident, ceea ce este departe de a fi un lucru obişnuit. 
Dacă în ultima vreme s-a manifestat aici o altă 


tendinţă, cu nu am observat-o. 

Pipes: De fapt, dl. Bukovski greşeşte. În primul 
rând, aceste Câteva mii de negri la care se referă sunt 
de fapt sute de mii. Există în Statele Unite aproape un 
milion de americani născuți în America şi convertiți la 
Islam (împreună cu descendenţii lor) şi cei mai mulţi 
dintre ei şi-au schimbat confesiunea religioasă faţa de 
țara lor de origine. În al doilea rând există câteva 
milioane de musulmani imigranţi şi descendenţii lor. 
Naziştii şi comuniştii nu au avut niciodată îndrăzneala 
să emigreze în număr mare în Statele Unite; şi cu atât 
mai puţin să spere să găsească o asemenea bază de 
susţinere printre americani. Or, este exact ceea ce 
islamiştii au făcut. Cele două grupuri cresc numeric 
Cu rapiditate, dezvoltându-se poate de treizeci de ori 
în patruzeci de ani. În situaţia asta ei constituie o masă 
largă din care Islamul militant poate să-şi recruteze 
militanții, este mai mult decât au avut vreodată fasciştii 
şi comuniştii. Spre deosebire de Cămaşile Negre şi 
comuniştii din anii '30, musulmanii care urăsc Statele 
Unite au crescut atât în număr cât şi în suprafață de 
acţiune, bucurându-se de protecţia întărită de 
atotputernicia legii şi de indulgenţa unei binevoitoare 
societăţi pluraliste. 

Glazov: Cum vi se pare riposta Occidentului față 
de Islam, în comparație cu riposta lui față de Imperiul 
Sovietic? 

Ă Pipes: Sunt foarte asemănătoare. Am scris un 

anticol întreg pe această temă (Aceeaşi deosebire, 
National Review, 7 noiembrie, 1994, p. 61-65. http:/ 
haww.danielpipes.oro/articles/ 19941107.shtml>), 
unde scriam: „Liberalii spun că radicalii trebuie 
cooptați. Conservatorii spun că ei trebuie combătuţi. 
Ca de obicei, conservatorii au dreptate”, 
Bukovski: Reacţia Occidentului la radicalismul 
islamic este tot atât de rea cum a fost reacţia la 
provocarea comunistă. În esenţă fiindcă Occidentul 
este foarte puţin apt să ducă un război ideologic de 
orice fel. EI se războieşte întotdeauna mai mult cu 
sine însuşi decât cu duşmanii. EI nu poate să-şi 
definească ținta şi mijloacele, natura amenințării, o 
Strategie coerentă în a o aborda, consecințele posibile 
şi sacrificiile inevitabile. Pe scurt, Occidentul nu este 
grozav în o duce războaie ca acestea şi mai puțin ca 
toate un război ideologic. 

Hollander: Cred că există o mare diferenţă în 
problema islamică între Statele Unite şi celelalte țări 
occidentale. Acestea din urmă sunt mult mai înclinate 
să-şi întoarcă ochii şi să temporizeze, decât Statele 
Unite. Țările occidentale sunt un pic mai alerte la 
pericolul sovietic, probabil din rațiuni de geografie. 

Ledeen: Într-o primă etapă Occidentul a fost 
destul de slab şi deci, cum spune Vladimir, rău. Sper 
sa devină mai viguros. Cum am văzut cu Imperiul 
Sovietic nu e chiar aşa de greu să dărâmi un sistem 
mesianic. Întrebaţi-l pe Mullah Omar. 

Glazov: Ce credeţi, domnilor, despre afirmaţia 
lui Bukovski că riposta Vestului la radicalismul islamic 
„a fost la fel de rea” ca aceea cu care s-a răspuns la 
amenințarea sovietică? 

Pipes: Riposta Vestului la militantismul islamic 
poate fi chiar mai rea decât la comunism, fiindcă primul 
este mai străin şi deci mai confuz. Eu sunt încrezător 
în victoria Occidentului în acest nou război, pe care-l 
va câştiga aşa cum a câştigat Războiul Rece, dar sunt 
îngrijorat în privința inutilelor pierderi pe care le va 
produce datorită unor sensibilităţi liberale, privind 
sacrificarea libertăţilor civile în numele securităţii. Dar 
cea mai bună strategie este să luptăm împotriva 
ideologiei islamice militante şi a regimurilor lor, în 
paralel cu lupta împotriva comunismului şi a 
regimurilor de acest tip. 

Hollander: Nu sunt sigur că ripostele Occiden- 
tului au fost mai rele în situaţiile recente, decât dacă 
vorbim de Europa de vest. Riposta Europei de vest a 
fost mult mai rea decât cea americană în recentele 
situaţii, faţă de vechea amenințare sovietică. 

Ledeen: Eu cred că la început ne-am descurajat, 
apoi am avut un spasm de raționalitate şi de tărie după 
11 septembrie 2001, apoi am căzut din nou în 
nervozitate, pentru un timp. Sunt convins că vom 
acţiona cum trebuie fiindcă cred că Bush are instincte 
excelente. AER 

Glazov: Domnilor, sunteți tot atât de optimişti 
ca dl. Pipes că Vestul va câştiga acest nou război, 
exact cum a câştigat Războiul Rece? 

Bukovski: Lăsaţi-mă să mă întorc un pic în 
urmă. Începutul Războiului Rece n-a fost chiar atât 
de rău: războiul din Coreea, planul Marshall, blocada 
Berlinului. Dar foarte repede a devenit evident că 
democraţiile occidentale sunt prin natura lor profundă 
incapabile să ducă un război ideologic. Acum, începutul 
acestui război rece, partea a doua (dacă n-ar trebui 
poate s-o socotim a treia), nu este nici el aşa de rău: 
Talibanii nu mai sunt la putere şi Osama este fugar. 
Dar cei pe care dvs. îi numiţi liberali sunt de fapt la 
putere aici în Occident. Şi nu există nici un motiv să 
credem că vom câştiga. Dacă America nu iese în ring, 
nu avem nici o şansă să câştigăm. 

Pipes: Anumite sensibilităţi liberale sunt în 
ascensiune, în mod clar, De ce altceva ar refuza G. 
W. Bush să ţintească în duşmanul direct în acest 
război, de unde altundeva efuziunile lui despre Islam 
ca o religie a păcii? Dar liberalii nu sunt la putere, ei 
sunt în cel mai bun caz în defensivă de la 11 septembrie 
şi cred că vom câştiga. 


Hollander: Ne aflăm în situaţia paradoxală în 
care, cu cât Islamul loveşte mai mult Occidentul, cu 
atât este mai probabil că Occidentul se va uni şi va 
trece la o acţiune efectivă. Dar este greu de prezis 
sau de imaginat ce se va întâmpla dacă teroriştii 
islamici vor ajunge să utilizeze vreo armă de 
distrugere în masă. Ș 3 

Ledeen: Bineînţeles că vom câştiga. Radica- 
lismul islamic nu va distruge America şi noi îi vom 
distruge pe maeştrii terorii. Problema este „când”. Pe 
de altă parte, China poate foarte bine să distrugă 
America şi odată câştigat războiul în Orientul Mijlociu. 
putem să cădem în greşeala de a crede că pacea este 
condiţia normală a omenirii şi să ne sabotăm încă o 
dată pe noi înşine. Cum a spus o dată un general turc: 
„problema principală atunci când îi ai pe americani 
drept aliaţi este că nu ştii niciodată când îşi vor da 
singuri o lovitură pe la spate”. : Ș 

Glazov: Dar, domnule Bukovski, cu siguranță 
va trebui să fiţi de acord cel puţin cu ideca că dacă 
riposta Occidentului în faţa amenințării sovietice a fost 
slabă de multe ori, Occidentul a câştigat la sfârşit 
Războiul Rece. 

Bukovski: Nu, nu pot să fiu de acord că 
Occidentul a câştigat Războiul Rece şi am scris o 
întreagă carte (Judecată la Moscova) ca să 
demonstrez contrariul. Şi mai recent am repetat 
aceleaşi argumente la Washington când am primit 
Premiul Truman-Reagan pentru libertate. (Nora 
editorului: Bukovski susține că deşi a putut fi vorba 
de o victorie militară a Occidentului, socialismul 
rămâne încă o ideologie populară în lume. EI scrie: 
„Pentru că nu s-a pus un punct final conclusiv siste- 
mului comunist, suntem acum în pericolul de a integra 
în lumea noastră monstrul generat de el. Poate că el 
nu se va mai numi comunism niciodată, dar el păs- 
trează multe dintre trăsăturile lui periculoase... Până 
când un tribunal de tipul celui de la Numberg nu va 
judeca toate crimele comise de comunism, acesta nu 
va fi lichidat şi războiul nu se va termina”). Aşa că nu 
am câştigat precedentul război rece. Nu am învins 
nici un duşman şi nici măcar nu am învățat cum să 
purtăm un război ideologic. Şi în plus, am declarat un 
alt asemenea război cu o țintă încă şi mai puţin limpede 
definită. Puteţi dvs. să-mi daţi o definiţie o terorismului 
valabilă şi universal acceptată? Cât timp vechiul duş- 
man, nedesființat, este încă în spinarea noastră, şansele 
de a-l câştiga pe acesta din urmă sunt mai mici. 

Pipes: Nu sunt de acord. Victoria Statelor Unite 
împotriva comunismului în Războiul Rece a fost tot 
atât de zdrobitoare ca şi cea împotriva fascismului în 
cel de-al doilea război mondial. Ambele sunt acum 
mişcări marginale. Acum trebuie să obținem o victorie 
similară împotriva Islamului militant. 

Hollander: Aşa cum am scris în cartea mea 
din 1999 despre colapsul sovietic, cauzele căderii erau 
în primul rând interne, dar cursa înarmărilor a contri- 
buit şi ea. Sunt de acord în parte cu Bukovski că 
ideile marxiste nu au fost încă suficient discreditate, 
în tot cazul nu în rândurile elitei occidentale şi a intelec- 
tualilor. Nimic comparabil cu discreditul aplicat 
nazismului. 

Ledeen: Sunt de acord cu fiecare în parte. 
Vladimir este prea pesimist în ceea ce priveşte America, 
dar are dreptate că noi n-am obținut victoria împotriva 
ideologiei comuniste şi, cum spune Paul, nu am 
întreprins un program corespunzător de „decomu- 
nizare” după Războiul Rece. Şi sunt de acord cu Dan 
că trebuie să învingem definitiv şi să îngenunchem 
Islamul radicalist şi sper că o vom face 

Glazov: Cum aţi comenta ideea unei „coloane a 
cincea” a susținătorilor comunismului şi a unei „co- 
loane a cincea” a complicilor şi apologeților teroris- 
mului? 

Pipes: Aceiaşi oameni (id est George MeGo- 
vern) afirmă apăsat acelaşi lucru. În articolul meu din 
National Review spun că explicaţia constă în faptul 
că stânga, rămânând ataşată concepţiei sale 
materialiste, vede în comunism şi în fundamentalismul 
islamic o mască pentru alte motivații, probabil de 
natură economică... Stânga vede în ostilitatea 
Occidentului cauza pentru care lucrurile merg rău... 
Este vechea atitudine liberală: Mai întâi să criticăm 
America. 

Bukovski: Sunt de obicei aceiaşi oameni cu 
aceleaşi reacții. 

Hollander: Oameni care urăsc Occidentul, 
Statele Unite şi capitalismul sunt nerăbdători să 
îmbrăţişeze orice mişcare care este anti-Occident, de 
unde sprijinul curent sau beneficiul îndoielii acordat 
fanaticilor islamişti, luptătorilor de gherilă din Palestina 
etc. Aceşti oameni constituie o frână pentru efortul 
de a-i combate (vezi marea solicitudine privind 
drepturile civile când e vorba de terorişti puşi sub 
acuzare), dar ei nu pot opri eforturile acestea. 

Ledeen: Nimic de adăugat decât „amin”. 

Glazov: Deci, „coloana a cincea” a susținătorilor 
comunismului şi „coloana a cincea” a complicilor 
teroriştilor sunt aceiaşi oameni. Dacă cercetăm mai 
în adâncime, ce vom găsi? De ce stânga liberală este 
îndrăgostită de duşmanii Americii? Din ură de sine? 
Din ură faţă de viaţă? Din dorinţa de moarte? 

Pipes: Termenul de „Coloană a cincea” este prea 
tare când vorbim despre liberali; ei sunt pacifişti şi 
cred cu sinceritate că |. arătându-ne buni putem 
obţine foarte mult; 2, Occidentul este vinovat pentru 


toate relele lumii şi 3. toți oamenii sunt în Suletuj 
buni. lor 
Bukovski. Intelectualii sunt oamenii cej Mai ay; 
de putere din orice societate. Ei doresc i 
întreagă. Acest lucru explică faptul că ei îmbrăţ rea 
totalitarismul şi, în special, ideologiile de Stânga tă 
dacă privim mai îndeaproape, le acordă o poziţie 
şi privilegiată în utopia socială. Ei urăsc pe aptă 
este susceptibil de a obţine puterea. Sunt din 
punct de vedere psihotici. Chiar dacă Sunt la puj 
cum sunt astăzi, se percep pe ei înşişi ca pa 
opoziţie, ca subordonați, ca. victime. Înal doilea A 
ei vor puterea absolută, nu acceptă să-şi asume nici 
răspundere, Puteţi spune, dacă vreţi, că este o i 9 
autodistructivă, dar doar dintr-un punct de , i 
obiectiv. Obiectiv, teoriile şi acţiunile lor due | 
distrugerea societăţii. Iar ei refuză să se vadă PX 7 
înşişi ca o parte a societăţii. ei 
Hollander: Sunt de acord cu Pipes. „Coloana 
cincea” este un termen prea tare. a 
Ladeen: Vladimir are dreptate. Intelectualii 
urăsc America fiindcă America le acordă un ii 
inferior. Ei vor să joace rolul de sfătuitor pe lân 
prinţ atotputernic, iar americanii acordă puţină 
consideraţie intelectualilor. Doar Arthur Schlesin, 
jr. a împlinit visul intelectualilor, Ceea ce explică de ce 
a fost el atât de fericit pentru aşa de mult timp, 
Glazov: O concluzie? 
Bukovski: Să-i urmărim pe autorii crimei de la 
11 septembrie este drept şi corect. Să-i urmărim 
cei care pun la cale un atac similar este în totalitate 


justificat. Dar să declari un „război total” unei abstracții 


căreia nimeni nu-i poate da o definiţie satisfăcătoare 
este stupid şi este sortit eşecului, mai ales dacă 
proiectul acesta necesită o „mare coaliție”. Într-un 
sens a şi fost un eşec care a avantajat cel mai mult pe 
ticăloşi: China comunistă, oamenii KGB-ului din Rusia 
aflaţi acolo la putere, regimurile musulmane 
„moderate” care-i finanţează pe fundamentalişti 
pretutindeni în lume etc. Tocmai convenția cu aceşti 


inşi nu poate fi decât în dezavantajul celui care o 


acceptă, ca să nu mai vorbim de toate concesiile pe 
care ai fi obligat să le faci pentru ca să rămâi în 
preţioasa lor companie. Dar să faci toate astea, având 
o ipotetică „coloană o cincea” la tine în casă şi fiind 
lipsit de mijloacele de a duce un război ideologic este 
mai mult decât stupid. De ce eşti atât de sigur, Mike 
(Ledeen), că o să-l câştigi pe acesta? Poţi măcar să-mi 


defineşti ce s-ar putea numi o victorie? Sau la fel ca E: 
în cazul Războiului Rece îţi vei spune în sinea taasta 


ori de câte ori te vei simţi obosit, lăsându-ne nouă, 
celorlalți, grija de a privi lucrurile în faţă? 


Pipes: Războiul Rece ne oferă o importantăşi 


edificatoare comparaţie cu războiul pe care-l ducem 
în prezent. Ar trebui studiat şi ținut minte. 


Hollander. Am dedicat mult din viața mea ÎA 


profesională încercării de a înțelege ura atâtor 
occidentali în special intelectuali americani față de 
propria lor societate. Există câteva posibile explicații: 
1. De când există SUA ele au fost întotdeauna o 
societate, o cultură cu mari şi nerealiste aşteptări; când 
sunt dezamăgiţi, aceşti idealişti răspund cu ură şi 
resentiment faţă de propria lor societate; 2. 
disconforturile modernității: viața în aceste societăți 
devine din ce în ce mai lipsită de sens, izolată, rutinizată 
— şi pierderea sensului comunității a fost o problemă 
majoră. Noi sensuri au fost căutate prin intermediul 
activismului politic dar finalul nu era decăt ura, 
resentimentul faţă de „vidul” vieţii. Aceste fenomene 
explică de ce sistemul comunist este foarte atrăgător 
pentru acei oameni. Oamenii aceştia venerează, de 
asemenea, mai puţin pe faţă, societăţile tradiționale. 
Desigur asta presupune „disonanță cognitivă” din 
moment ce ei resping aspecte ale societăţii tradiționale 
(vezi atitudinea faţă de femei). Radicalii din anii '60, 
la urma urmei, urau pe faţă modemitatea (birocrație, 
rutină, comerț, nivelul înalt al consumului, ştiinţa etc). 
3. este de asemenea posibil ca oamenii cu anumile 
probleme personale şi necazuri să graviteze în jurul 
criticului social care este intelectualul. În cea mai 
violentă respingere a propriei societăţi, ei pot să îmbine 
(fără a fi conştienţi că asta fac) „personalul cu 
politicul”. Face de asemenea bine sentimentului de 
Stima de sine să fii un critic drept al tuturor nedreptăţilor 
şi al corupției care par să fie specifice doar propriei 
noastre societăţi, cea occidentală. ” 
Ledeen: Cred că Mencken avea dreptate când 
spunea că Dumnezeu îi ocroteşte pe orbi, pe beţiv! Și 
Statele Unite ale Americii. Duşmanii noştri au avut 
întotdeauna avantajul de a lovi primii. Noi credem in 
bunătatea naturală o omului, ceea ce este 0 cumpli 
eroare. Avem o capacitate de atenţie redusă (Și A 
am avut-o întotdeauna, cum recunoaşte Tocqueville 
încă din 1831), deci noi luptăm în salturi, fără strategi! 
de scurtă şi de lungă durată, pe care politica externă, 
cere, în mod firesc. Dar de obicei câştigăm, fiindcă 
beneficiem de enorme forțe fizice. forțele unui POPOT 
liber, unit în jurul unei misiuni comune şi care eg 
laolaltă creativitate şi energie. Avem mari dificultăţi! 
a înțelege, chiar şi a ne înţelege pe noi înşine: si 
ne-ar putea înțelege duşmanii noştri? Şi astfel, ei 12 
ereşeli fatale, exact cum au făcut în 11 septembrie: 
Mai devreme sau mai târziu, vom da de un duşman 
care va proceda bine şi atunci ne vom prăbuşi: ui 
nu cred că agenţii terorii sunt în stare să facă astă. 
Traducere Doina Jelă 

SOMNUL NAȚIUNII NAŞTE MONŞTRI 


„românesc. 


de la Tiraspol. 


Rusiei. 


e «Memento: 


Ion Gheorghe 
Maurer, 100 de ani de la naştere» este 
documentul dat publicității de preşedintele 
Ion Ilici Iliescu, din care cităm: «Exer- 
citarea avocaturii i-a cristalizat şi mai mult 
convingerile teoretice şi ideologice, 
formate într-o tinereţe definită prin spirit 
lucid, propensiune- spre justiţie. socială, 
voinţă de schimbare a unei lumi ce era 
dominată de contradicții şi inechităţi». 
Ideologia pe care au servit-o şi Maurer şi 
Iliescu, a fost comunistă, lumea «dominată 
de contradicții şi inechităţb» pe care au 
schimbat-o cei doi, printre alţii, este lumea 
capitalistă pe care acum Iliescu, fără 
decedatul Maurer, o restaurează în 
România în folosul său şi al tovarăşilor 
săi de partid. 

e Contradictoriul preşedinte Ili- 
escu spune: «Dacă vreţi afaceri, ieşiţi din 
politică... ori politică, ori afaceri... O 
persoană politică trebuie să fie ferită de 
tentaţie... Cel care vrea să intre în politică, 
să slujească interesul general şi nu să se 
ocupe de buzunarul propriu». Combate 
bine, tovarăşul. Dar ce te faci cu al doilea 
om în stat, Nicolae Văcăroiu, care s-a 
îmbogățit făcând din politică o afacere 
foarte bănoasă. Despre acest «Hagi al 
finanţelor» şi învinuirile ce i se aduc, 
preşedintele Iliescu zice: «Consider că sunt 
nişte făcături şi nişte calomnii care i se 
adresează». Prietenul (tovarăşul) la nevoie 
se cunoaşte. 

e Dar ce a mai făcut Nicolae 
Văcăroiu ca să merite solidarizarea 
preşedintelui Iliescu? EI nu a mai făcut 
nimic, ziarul „România liberă” a făcut, 
publicând facsimilele unor plăți făcute lui 
Nicolae Văcăroiu de către Banca de 
Investiţii şi Dezvoltare după ce eroul 
nostru fusese ales sau numit preşedinte al 
Senatului şi după ce îşi dăduse demisia 
din funcția de preşedinte al BID. 

e Presiunile asupra justiției exer- 
citate de putere şi în special de pri- 
mul-ministru au fost evidenţiate de Viorica 
Costinoiu, preşedintele Asociaţiei Magis- 
traţilor din România: «justiţia se bucură 
din partea guvernanţilor de presiuni, 
ameninţări, intimidări, ori de câte ori 
deciziile instanțelor nu convin politicului». 
S-ar părea că cei de la putere nu au auzit 
de separaţia puterilor în stat. 

e Primele cazuri de corupție 
instrumentate de nou creatul Parchet 
Naţional Anticorupţie au fost al unui 
inspector care a primit o şpagă de două 
milioane pentru a ierta de la amendă un 


Orientările politice care se intersectează şi se ciocnesc uneori cu violenţă în 
ceea ce unii numesc Basarabia, iar alţii Republica Moldova, nu ne dau o imagine 
clară asupra intereselor fundamentale care se confruntă în acea parte a spaţiului 


„Nodul gordian ce:s-a creat acolo se numeşte Transnistria şi, în această privință, 
cele două forțe în prezenţă, comuniştii lui Voronin şi creştin-democrații lui Roşca, 
au un interes comun: readucerea de facto a «raioanelor răsăritene) ale Moldovei 
în componența statului moldovean. Dacă formulele celor doi protagonişti sunt 
„diferite, primii optând pentru un stat federal, opozanții lor pentru un stat unitar, 

opțiunile lor diferite tind către aceeaşi rezolvare, desființarea autorităţilor separatiste 


a Reuşita acestei operațiuni va folosi unioniştilor şi României şi nu Rusiei căreia 
îi convine existența unui cap de pod rusofon peste Nistru. În perspectiva istoriei, 
|. Vladimir Voronin şi lurie Roşca lucrează pentru interesul pe termen lung al națiunii 
"române, primul în pofida dorinței sale şi împotriva intereselor de mare putere ale” 


ş 


rău-platnic al abonamentului TVR şi cel 
al unui controlor RATB care a pretins şi 
primit 150.000 lei pentru a nu amenda un 
călător care circula fără bilet. 

Şi noii, naivii care credeam că se va 
începe cu marii corupți ca Sorin Ovidiu 
Vântu şi alții! 

e. Va fi semnat Tratatul politic de 
bază cu Rusia? Posibil da, pentru că 
guvernanţii noştri sunt în stare de orice 
concesie pentru a intra în grațiile foştilor 
lor stăpâni de la Kremlin. Știind acest 
lucru, ruşii şi-au retras acceptul pentru 
condamnarea Pactului Molotov-Rib- 
bentrop printr-o anexă la Tratat, susținând 
că partea română nu a cerut să fie inserată 
o asemenea clauză şi în tratatele bilaterale 
cu Germania şi Ucraina. În privinţa 
restituirii tezaurului, partea rusă se 
derobează de la orice obligaţie, trimițând 
partea română să caute rămăşiţele 
tezaurului în toate cele 15 republici ale 
fostei Uniuni Sovietice. 

Mai avem o singură speranță, ca ruşii 
să refuze ei semnarea unui tratat care ne 
este vădit defavorabil. 

După moarte şi ruşine. 

e Problema restituirii bunurilor 
Fundaţiei Gojdu va fi obiectivul discu- 
ţiilor unei comisii de experți româno-un- 
gară, au stabilit premierii Năstase şi 
Medgyessy la o întâlnire bilaterală cu 
ocazia reuniunii CEFTA. Avocatul 
Emanoil Gojdu (1802-1870), deputat 
ungar de origine română, a lăsat moştenire 
statului vomân un ansamblu de clădiri 
situat în centrul Budapestei, precum şi alte 
numeroase bunuri. Restituirea în totalitate 
a proprietăţilor din Ungaria ale Fundaţiei 
Gojdu a fost decisă printr-un acord între 
cele două țări ratificat în 1938 de către 
Parlamentul României şi în 1940 de cel 
ungar, dar acest acord nu a mai fost 
aplicat din cauza războiului şi, ulterior, a 
venirii comuniştilor la putere în cele două 
țări. 

* Kurt William Treptow, istoric 
american stabilit în România, inițiatorul 
«Fundaţiei pentru Cultură şi Studii 
Româneşti», a fost arestat pentru scurtă 
vreme, sub acuzația de pedofilie şi 
răspândire de materiale cu caracter 
pornografic. Dispărut de atunci, a fost 
apărat în faţa presei de consilierul 
prezidenţial loan Talpeş, care a cerut 
ziariştilor să lase timp Parchetului să 
stabilească faptele în acest caz, sporind 
astfel bănuielile privind legăturile dintre 
Serviciul de Informaţii Externe şi Kurt 


Treptow. Timp a tot fost de atunci, dar 
Parchetul tace mâlc şi nici măcar nu se 
ştie unde se află Treptow-ul nostru. 
Ambasada americană s-a spălat pe mâini 
dezminţind că Treptow s-ar afla în localul 
ambasadei. Poate consilierul Talpeş ştie 
unde este. Împrejurarea nu putea să scape 
de politizare: Treptow a scris cărți 
pro-legionare, deci este oarecum legionar 
şi, cum Teatrul Evreiesc a fost maculat 
recent cu zvastici şi cu alte năzdrăvănii 
antisemite, nu cumva aceste isprăvi aparțin 
bandei lui Treptow? 

e Construcţiile fără autorizaţie au 
răsărit ca ciupercile după ploaie. Deunăzi 
la Timişoara, în baza unei hotărâri 
judecătoreşti rămase definitive, a fost 
demolat un palat țigănesc şi cine credeți 
că a sărit în apărarea ţiganului demolat? 
Prefectul PSD, deputatul Mădălin Voicu, 
consilier al ministrului de interne şi al 
premierului, precum şi Florin Călinescu, 
fost animator de televiziune şi «consilier 
de imagine» al ministrului de interne. 

În alt colţ al țării, la Moşoaia, şeful 
Poliţiei Municipale Piteşti a fost amendat 
cu 100 de milioane de lei pentru constru- 
irea fără autorizaţie a unei vile. Pe acesta 
nu l-a mai apărat nimeni, el nefiind țigan. 
Dar nici nu i-au dărâmat vila, el nefiind 
țigan, ar spune Mădălin Voicu şi proaspătul 
apărător al etniei, Florin Călinescu. 

e Un Mercedes negru depăşeşte în 
trombă o coloană oficială oprită la semafor 
pe Drumul Naţional 1 şi tăind linia continuă 
trece pe contra-sens şi intersecția pe roşu. 
Este urmărit de două echipaje de poliţie 
până în curtea unei vile din Pipera unde 
făptaşul refuză să predea permisul de 
conducere. Este vestitul Gigi Becali, căruia 
i se suspendă permisul pentru 90 de zile. 
Dar, ce să vezi, contravenţia e contestată 
în instanță, iar făptaşul îşi reprimeşte 
permisul şi este iertat de amendă. 

Toţi suntem egali în fața Legii, dar 
unul e Gigi Becali! 

e Escrocheriile cu grâu s-au cifrat 
în ultima vreme la suma impresionantă de 
100 miliarde lei. Semnalăm una dintre ele: 
Societatea Eliza Com SRL din Sudiţi-lalo- 
mița a preluat cantități mari de grâu de la 
firmele Dison Oil din Deta-Timiş şi de la 
Romph din Slatina-Olt în valoare de 27 
miliarde lei. Afacerea s-a derulat în stil 
suveică, grâul destinat exportului trecând 
prin alți doi intermediari care nu aveau nici 
un fel de spaţii de depozitare, ci doar 
manevrau documentele. Unul dintre 
intermediari, Marian Dragotă, a fost deja 
arestat, având de executat 10 ani de 
închisoare pentru alte escrocherii. Grâul a 
fost exportat, iar firmele ce l-au vândut 
n-au mai căpătat banii, fiind încurcate în 
procese cu firmele intermediare angrenate 
în afacerea sistem suveică. 

li duce mintea pe băieţi! 

e Reproducem din „România liberă” 
nr. 3771 articolul „UN GEST AL 
DEMNITĂȚII”. 

Ciudată a fost soarta celor cunoscuţi 
sub numele generic de disidenți români! 
Ne vine-n minte stihul lui Ion Barbu: „Unii 
morți, alţii plugari”. Plugari de lux, evident, 
trăgând brazda mănoasă a restauraţiei, pe 
un ogor postideologic ce pare a se întinde 
la infinit. Mihai Botez a ajuns, fără zăbavă, 
reprezentantul de suflet al FSN-ului în 
SUA. Andrei Pleşu şi-a primit aşijderea, 
„răsplata jertfei patriotice” în chiar prima 
legislatură iliesciană sub chipul unui jilț de 
ministru alături de siniştrii generali 

Stănculescu şi Chiţac, având prilejul de-a 
gira din înalta-i poziție minieriadele şi 
inaugurând galeşa „echidistanță” diver- 
sionistă. Augustin Buzura s-a văzut uns 
statuie cu două feţe (cea „opozantă”, ce e 
drept, i s-a cam şters ca un fard ieftin), 
înălțată pe soclul masiv al Fundaţiei 
Culturale Române s-ar zice că pentru 
eternitate. A fost recompensat şi Virgil 
Tănase, a cărui defecțiune a început avant 
la lettre chiar în cazul „Haiduc”. Ş.a.m.d. 
Pardon! Înaintea acestei abrevieri ar mai 
fi fost totuşi de pomenit numele altor „mari 
democrați”, precum Marin Sorescu şi 
Eugen Simion, care, urcați în caruselul 
ameţitor al înaltelor demnități postde- 
cembriste, au mai găsit răstimpul trebuitor 
rememorării unor „persecuţii” şi al 
publicării unor pagini „cenzurate” (în cazul 
celui dintâi), în expresiva proximitate a lui 
Adrian Păunescu, acel Adrian Copilu” 
Minune al „rezistenţei” băştinaşe căci, să 
te cruceşti şi nu alta, nici d-sa nu s-a sfiit 
a se revendica de la atitudinea în cauză. 
Dar se vede treaba că dl. Iliescu n-a fost 
mulţumit cu această recoltă de acoliți. O 
aprehensiune ascunsă pare a-l roade după 
ce i-a răsplătit copios pe toți, ca şi cum 
şi-ar fi dat seama că i-a scăpat din mână 
tocmai esenţialul. Căci renegarea opoziției 
nu e chiar un merit identic cu opoziția! 
Oricât parodia seamănă cu modelul, 
intervin niscaiva deosebiri, nu-i aşa? Şi 
astfel preşedintelui nostru suprem i-a trecut 


prin gând să se orienteze către Paul Goma._ 


1 s-a adresat printr-o onctuoasă epistolă, 
în care începe prin a-l căina (pentru că, 
vezi Doamne, lupta şi fermitatea sa „nu 
şi-au primit cuvenita recunoaştere”), 
continuă prin a invoca „ceea ce ne uneşte” 
(2), spre a sfârşi prin a-l invita să revină 
în patrie. „Vă aştept în România”, sună 
propunerea prezidenţială, ca o nadă 
dintr-un cârlig de undiță. Să fi realizat abilul 
domn Iliescu că o „captură” de talia lui 
Goma ar fi depăşit toate cuceririle d-sale 
anterioare din parcul de distracţii al 
aşa-zisei opoziții anticomuniste, în care 
țintele sunt schimbate periodic, în afară 
de una singură, cea a carierismului? Dacă 
e aşa, n-a greşit. Numai că socoteala de 
pe malurile Dâmboviţei nu s-a potrivit cu 
cea de pe malurile Senei. llustrul opozant 
a dat răspunsul cuvenit, răspuns pe care 
eram încredințați că-l va da. Şi anume un 
refuz categoric, care-l reiterează pe cel cu 
care a respins, cu un deceniu în urmă, 
poftirea analog-sentimentaloidă a acelui 
Iliescu basarabean care a fost Mircea 
Snegur: „Nu am ce căuta în țări comuniste, 
controlate în continuare de KGB — la 
Chişinău, şi de fiica ei, Securitatea, la 
Bucureşti”. Cu un adaos: „Din păcate, 
Răul Absolut nu a dispărut de pe nici un 
mal al Prutului, ba aş zice: prezenţa lui 
s-a întărit”. Cuvinte ce, în aparentul lor 
negativism, ne pot îmbărbăta. Strângând 
ca într-un focar razele adevărului fie şi 
crud, ele ne îndeamnă a exclama, pe 
urmele eroicului folclor din decembrie '89: 
Goma e cu noi! 


Gheorghe Grigurcu 
PS. Sfidătoarea grațiere acordată de 
preşedintele Iliescu militarilor de la 
Timişoara cu mâinile pătate de sângele 
jertfelor din decembrie nu face decât să 
dea dreptate, în mod dramatic, celor mai 
sumbre propoziţii ale lui Goma, vizând 
„Răul Absolut”. - 

OPINII 


CORESPONDEN: ȚĂ DIN NURNBERG 
Liviu Vălenaş 


În numărul 725 din 22 august 2002 al publicaţiei 
"Lumea Liberă” (dar şi în paginile lui "Romanian 
Journal”) ambele din New York, Ştefan Benedict 
răspunde subsemnatului, autorul articolului "54 de ani 
de la crearea statului Israel" (publicat în Vremea nr. 
47), cu un contra-articol de două pagini de ziar, "Polemici 
israeliene”. De la bun început trebuie să subliniez că 
titlul analizei mele prezente nu se referă la statul Israel ci la materialul lui Ştefan 
Benedict. 

O să încep cu o surpriză pentru Ştefan Benedict şi grupul său de 
colaboratori (prieteni): nu am citit niciodată nimic din ce a scris vreodată 
Roger Garaudy, deci nu m-am inspirat de la filosoful francez. Nu l-am citit, 
pentru că nu am pututut uita trecutul lui Garaudy, fost membru al CC al 
Partidului Comunist Francez, pe vremea când era o simplă anexă a PCUS- 
ului moscovit. În fine, faptul că unii din critici acerbi ai Israelului s-au convertit 
la islamism este treaba lor, fiecare este liber pe această planetă să urmeze 
ce religie doreşte după cum îi dictează conştiinţa. În ceea ce mă priveşte nu 
am nici cea mai mică intenţie de a trece la islamism, rămân până la moarte 
în religia mea, romano-catolică. 

Trebuie să subliniez din preambul că este jenant să vezi cum avocaţii statului 
Israel nu mai au propagandişti de valoare (sau poate meseria de avocat al Israeluui a 
devenit "/ “avocat de Diable?). Ştefan Benedict se încurcă jalnic în propria sa 
argumentare, efectul pe care-l produce pledoaria sa pro domo pentru Israel a avut 
un efect contrar, a adus numai deservicii statului evreu. În lipsă de altceva mai bun, 
lucrează şi Ariel Sharon cu cine poate, pe principiul bine cunoscut românilor dintr- 
un trecut de tristă amintire, "ăştia îi avem, cu ei defilăm!" De fapt trebuie să-i 
mulțumesc sincer d-lui Ştefan Benedict (care probabil e un pseudonim, pentru că 


- nu am auzit până acum în publicistica de limbă română de un asemenea nume - 


scuzați incultura) pentru că mi-a făcut un mare serviciu, reproducând fidel toate 
pasajele mai importante din articolul meu. De fapt jumătate din articolul "Polemici 
israeliene" sunt pasaje din precedenta mea analiză politică. Pentru propaganda 
absolut gratuită, îi mulțumesc încă o dată, absolut sincer, d-lui Benedict. 

Desigur, contralovitura" care trebuia să mi se aplice, nu putea începe decât 
printr-o insultă (căci insinuare nu €) grobiană, precum că, eu aş fi dorit să aplic în 
continuare soluția finală preconizată de Hitler (172). Cunoaştem bine acum chestiunea 
cu şantajul cu antisemitismul şi Holocaustul, este o muzică dogită deja. Dacă critici, 
chiar periferic şi în termeni voalaţi, politica Israelului, dacă critici pe un evreu 
(indiferent pe ce motiv), dacă cutezi să afirmi că evreii au avut un rol şi au deci şi o 
răspundere în instaurarea comunismului mondial şi, în particular, a celui din România, 
eşti taxat imediat de antisemit şi văd mai nou, chiar apologet al Holocaustului, ceea 
ce este chiar monstruos. Aceste insinuări, acuze şi acum şi amenințări, nu mai 
sperie pe nimeni, nici măcar pe un copil preşcolar. 

După Ştefan Benedict şi colaboratorii săi, "A critica Israelul este egal cu a 
critica şi a demola poporul evreu”. Nimic nou sub Soare, aceleaşi idei le avea şi 
Nicolae Ceauşescu. Propagandiştii săi din America (majoritatea totuşi evrei) spuneau 
la fel: "Cine îl critică pe tov. Nicolae Ceauşescu în contextul internaţional de 
astăzi, critică poporul român, atacă poporul român”. Sunt nişte postulate făcute 
pentru retardați mental, ca atare nu mai stăruim asupra absurdului afirmației că cine 
critică Israelul este antisemit. 

Îmi pare rău să-l dezamăgesc din nou pe Ştefan Benedict: nu Sunt antisemit. 
Nu am cum să fiu, nu am de ce să fiu. Şi nu există nici o speranţă că aş putea deveni 
vreodată. Îi las pe alţii să fie antisemiţi, sau anticreştini, sau antiromâni, dacă asta le 
convine. Nota de plată fiecare şi-o va plăti odată. Scadenţa vine pentru fiecare. 

Începându-şi "contralovitura”, Ştefan Benedict nu uită să-l pună la zid încă o 
dată pe mareşalul Ion Antonescu, care ar fi exterminat o treime (!?) din evreii români 
şi cu ocazia aceasta sunt făcut "ridicător în slăvi al Mareşalului" (sic). Referindu- 


ne din nou la Ion Antonescu ne-am depărta grav de la tema abordată: politica 


statului Israel. Antonescu este pentru Ştefan Benedict doar o diversiune, pentru a 
deturna discuţia despre politica represivă a statului Israel. Cu toate acestea fac o 
mică paranteză, cu promisiunea că voi reveni asupra "subiectului lon Antonescu" 


într-un alt articol. Dacă Ştefan Benedict este atât de pornit contra Mareşalului, îi 


recomand să meargă în Israel şi să demoleze bustul care i s-a ridicat lui Antonescu 
în această țară, fapt de notorietate. De asemenea, ar putea distruge în arhivele israeliene 
actele procesului Eichmann care constituie cea mai bună pledoarie pentru lon 
Antonescu. lar dacă o vizită în Israel i se pare acum prea nesigură, atunci poate 
merge la Geneva şi să-l tragă la răspundere pe Rabinul Şef, Alexandru Şafran, care 
a avut întotdeauna o părere bună despre Mareşal, mai ales că el a păstorit (şi nu 
Moses Rosen), în acele clipe tragice, evreii din România. 


Polemici anti-israeliene 


Ştefan Benedict mă acuză că aş fi pro-palestinian. Nu văd ce este rău în asta, 
Ar fi absurd să fie acuzat vreun evreu că este pro-israelian. Palestinienii nu au 
dreptul la simpatie, la avocaţi, la ziarişti care să scrie favorabil despre ei, numai 
israelienii, numai evreii? Puţină logică nu strică, chiar pe malurile Hudsonului. Autorul 
"Polemicilor israeliene" afirmă că nu am dreptate, nu 2.000.000 de palestinieni au 
fost izgoniți în 1948 de pe pământurile lor, ci numai 650.000 (s-au "inmulţumit în 
54 de ani şi au ajuns la 2 milioane", ne spune dl. Benedict). Aici e posibil Să fi 
greşit şi mea culpa! Deci rectific: evreii sionişti nu au izgonit din căminele lor 2 
milioane de palestinieni ci numai 650.000... Remarc doar că întreaga Populație 
evereiască a Israelului în 1948 era de 680.000 de suflete. Fiindcă palestinienii s-au 
"înmulţit" (o crimă, desigur), totuşi s-au înmulţit în 54 de ani de Surghiun mult mai 
eficient decât crede dl. Benedict, sunt acum 4,5 milioane în diaspora palestiniană, 
înclusiv foarte mulți în Statele Unite. 

Autorul "Polemicilor israeliene" îmi explică, savant, că înființarea statului evreu 
în 1948 a fost o replică la antisemitismul care bântuia în Europa post Holocaust. 
Aici se ascund două mari neadevăruri. Crearea statului Israel a fost gândită nu în 
1945-1948, ci la finele secolului XIX, când a luat naştere mişcarea sionistă modernă, 
fondatorul ei fiind evreul german Theodor Hertz, cu mult înainte deci de Holocaust. 
E posibil ca în statele occidentale, cele care l-au învins pe Hitler, să fi existat o 
oarecare înţelegere pentru cancelarul german în politica sa faţă de evrei. Mă refer în 
special la SUA, Franța, Marea Britanie, dar şi la neutrele Elveţia şi Suedia. Dar dacă 
evreii s-ar fi simţit din nou oprimaţi şi persecutați, puteau emigra liniștiți în Ungaria, 
Polonia şi în special în România (ca să dau numai trei exemple), deci în Europa de 
Est, în țările ocupate de Armata Roşie, unde s-au pus cu mult zel şi talent să 
instaureze comunismul (care a produs în final un Holocaust de 17 ori mai mare 
decât cel făcut poprului evreu de Hitler). Pentru România, din lipsă de spațiu putem 
da doar 6 nume,; Silviu Brucan, Tismăneanu senior, Valter Roman, Alexandra 
Sidorovici, Ana Pauker, Dulbergher, Nikolski, cu nimic mai prejos decât un Mengele 
sau Eichmann. Asta doar ca o paralelă istorică. 

Dl. Ştefan Benedict neagă că Israelul ar urma o politică de purificare etnică. 
Scrie domnia sa: "În legătură cu arabii, doar cei radicali sunt alungați sau 
anhilaţi”. Prin anhilare ştie şi Ştefan Benedict despre ce este vorba, sunt lichidaţi 
pur şi simplu. Dar cine stabileşte şi pe ce criterii, cine este un arab bun şi unul 
radical? Constat, nu este vina mea, că acum toți palestinienii au devenit radicali, 
desigur după criteriile israeliene. Şi dacă au devenit radicali, a cui este vina? A mea? 

Interlocutorul meu neagă că Israelul ar fi dezlănțuit vreodată vreun război de 
agresiune. După Ştefan Benedict toate războaiele pe care le-a purtat Israelul au fost 
războaie defensive. Defensive au fost numai cele din 1948 (şi acesta exclusiv doar 
în prima fază) şi din 1973, restul, dar absolut toate, au fost războaie de agresiune. 
Asta după toate criteriile care stau la baza definirii războaielor, nu numai cele ale 
Organizaţiei Naţiunilor Unite, faţă de care Ştefan Benedict nu-şi ascunde disprețul | 
absolut. 

Ştefan Benedict mai face o comparaţie absolut grotescă, scriind negru pealb, 
că dacă dreptul la existență a statului evreu poate fi pus la îndoială (din cauză că 
evreii nu au trăit singuri pe respectivul teritoriu) atunci chiar Şi existența României ar 
trebui pusă în discuţie, pentru că "pe teritoriul României au trăit huni, avari, 
gepizi, ostrogoți, vizigoți etc". Autorul îi uită în enumerarea popoarelor migratoare 
care au năvălit pe teritoriul fostei Dacii pe goți, pe slavi şi pe cumani, ultimii cu un 
rol foarte important în etnogeneza poporului român. Însă aceste popoare, fie au 
plecat în masă spre alte teritorii, fie în decursul multor secole au fost asimilate 
complet. Ceea ce nu este cazul cu palestienienii, care au refuzat şi să plece şi să fie 
asimiliați, deci comparaţia între Israel! şi România este absolut hilară. Nu înțeleg de 
fapt de ce Ştefan Benedict, pentru articolul meu, se răzbună pe România. Eu am 
scris articolul în Germania, nu în România, în calitate de ziarist şi cetăţean german 
şi nu român. 

Semnatarul "contra-articolului" mai emite o judecată absurdă: toate colonizările 
(pe care le recunoaşte, ca marcate de presiunea demografică a populaţiei evreieşti) 
s-au făcut pe teritorii pustii, nelocuite de nimeni, cu alte cuvinte nu ar deranja pe 
nimeni. Dacă e aşa, de ce nu colonizează Israelul părți întinse din Statele Unite, cum 
ar fi deşerturile Nevada şi Arizona, Alaska etc., zone pe care să le treacă sub 
administrație militară israeliană? 

Ştefan Benedict reproşează Autorităţii Palestiniene, că nu a utilizat fondurile 
primite generos din partea Statelor Unite şi Europei pentru dezvoltare, ci în alte 
scopuri, iar palestinienii preferând să nu muncească, au ajuns într-un şomaj masiY ŞI 
disperat, fiind înlocuiţi în Israel de români (Sunt buni deci şi românii la ceva), 
tailandezi, fiilipinezi ete. Sunt două inexactități grave în această lungă şi greoaie 

frază. Autoritatea Palestiniană nu aa primit nici un ban din partea Statelor Unite, 
această țară ajutând numai şi numai Israelul, iar pe de altă parte fenomenul de şomaj 
masiv în rândul palestinienilor. a apărut exclusiv în urma "buclajului” total al teritoriilor 
palestiniene, cu alte cuvinte, închiderii imaginarei linii de frontieră dintre cele două 
state (din care unul nici măcar pe hârtie nu a fost încă creat). 

Roua coniaiele mei newyorkez aminteşte în treacăt de atacurile sinucigaşe, 
care au costat atâtea vieți israeliene (Şi triplu, adaug eu, de vieţi palestiniene, executaţi 
de Zahal, drept represalii p nu aceste atentate). Toată lumea ştie că Autoritatea 
Palestiniană le-a condamnat în termeni aspri, inclusiv Yaser Arafat. Eu nu sunt în 
anturajul lui Yaser Arafat, nu sunt în sediul lui asediat de luni de zile la Ramallah şi 
nu pot să ştiu dacă această condamnare, netă în termeni, este doar ceva de fațadă, 
GLX esa este chiar reală. Ce pot eu să afirm este că, personal, condamn cu 
toată tăria aceste atentate, care nu au de-a face nici cu religia creştină şi nici cu cea 
mahomedană. Insă nu sunt un inapoiat mental ca să nu înțeleg, de ce s-a ajuns la 
aceste atentate sinucigaşe, ce i-a împins pe aceşti tineri disperaţi la astfel de acţiuni 
grave şi ireversibile. Israelul, fie şi numai în interesul său propriu, trebuie să-şi pună 
de urgență întrebarea de ce s-a ajuns aici. 

Riposta militară israeliană, total disproporționată, este scuzată de Ştefan Benedict 
tu Tecireerca la ie comparații jenante pentru Israel: "În fond aşa au făcut şi fac 
ruşii în Cecenia şi americanii în Kosovo". Da, este o comparaţie... Mai ales să te 
compari cu barbarul KGB-ist Putin, care s-a decis să radă de pe suprafața pământului 
Cecenia, este un fapt care nu mai necesită nici un comentariu. Însă intervine şi o 
undă de "moderație" la Ştefan Benedict: "Dacă Israelul ar folosi aceleaşi tactici 
utilizate de ruşi şi de americani, ar termina cu Intifada în două săptămâni" 
Interesant, nu? Numai că săracii ruşii de opt ani de zile nu reuşesc să-i îngenuncheze 
pe ceceni, nu demult au pierdut într-o singură zi 117 soldaţi, prin doborârea unui 
elicopter gigant de transport, adică cu un un militar mai puţin decât au pierdut în 
anul 2000 în catastrofa submarinului Kursk... 

Două săptămâni? Inseamnă că Ştefan Benedict este mai doct, mai bine pregătit 
decât Marele Stat Major al Zahalului, care i-a avertizat în repetate rânduri pe liderii 
politici israelieni, că o victorie militară totală contra palestinienilor este exclusă şi 
trebuie găsită o soluţie politică acestui conflict. Dacă este să fim cinstiţi, Zahalul a 
dovedit mai multă moderație decât liderii politici, decât guvernele israeliene care s- 
au succedat în ultimii 10 ani. Acţiunile brutale ale Zahalului, când s-au produs, nu au 
fost rezultatului unui exces de zel, ci executarea ordinelor primite de la guvern. 
Ofițerii activi israelieni, aceasta este realitatea, s-au dovedit mult mai moderați şi mai 
realişti decât generalii trecuţi în rezervă şi reconvertiţi în politică, care, nu-i aşa, le 
ştiu ei mai bine pe toate... 

La observaţia mea, că Israelul nu este o democraţie în sensul occidental al 
termenului, deoarece generalii în rezervă controlează viaţa politică, Ştefan Benedict 
recurge la o altă comparaţie absurdă, citându-i pe de Gaule şi pe Dwight Eisenhower. 
Ceea ce uită Ştefan Benedict este faptul că ei au fost mari excepții în politica franceză 
şi americană a secolului XX, în timp ce în guvernul Sharon, constituit în ianuarie 
2001, erau 4 generali în rezervă, inclusiv primul ministru, ca să nu mai amintim alți 
generali în rezervă în diverse posturi importante (primarul Haifei de pildă), ceea ce 
este complet altceva. Militarii nu s-au priceput (cu notabila excepție a lui de Gaulle) 
Ia politică, a fost o meserie pe care nu au învățat-o niciodată, inclusiv Dwight 
Eisenhower. În politică profesionalismul este arta de a ajunge la un compromis, 
ceea ce nu este cazul armatei. Ariel Sharon nu a ştiut toată viaţa decât un singur 
lucru, să facă război, să dea lovituri îndrăzneţe şi să omoare cât mai mulți inamici ai 
Israelului. Este ceea ce se cheamă un "senior al războiului", de felul cum i-a imaginat 
scriitorul francez Gerard Klein, evreu şi el. 

Ştefan Benedict neagă masacrul de la Jenin, bazându-se de data aceasta pe un 
raport (total incomplet în fapt) al Naţiunilor Unite - tot este bună Şi această organizație 
la ceva... Acest raport stabileşte numărul morților palestinieni la 52 şi nu la câteva 
sute. Lâsând la o parte că lagărul de refugiați de la Jenin este o Hiroşimă în miniatură, 
un câmp imens de moloz şi ruine, nimeni nu mai poate şti câte cadavre mai sunt 
îngropate sub dărâmături. Dar să acceptăm şi 52 de morţi. E puţin? Trebuiau mai 
mulți omorâţi ca să fie "un masacru"? 52 nu ajung? 

Dacă nu ajung, la puţin timp după ce Ştefan Benedict şi-a publicat articolul, 
Zahalul a trimis o rachetă aer-sol pentru a executa un lider al Hamasului din fâşia 
Gaza. Au murit cu această ocazie soţia şi cei trei copii mici ai respectivului activist, 
Plus încă zece copii mici ai unor vecini, totalul victimelor fiind de 18. Nu este un 
masacru deliberat? Răspunsul l-au dat şi Shimon Peres şi ministrul apărării din 
Israel, care au vorbit de "o greşeală impardonabilă, care va fi urmată de o 
anchetă”. Anchetă care între noi fie vorba nu ştim la ce concluzii a ajuns (dacă va 
ajunge vreodată). Ziua următoare o familie de beduini a fost bombardată în Gaza, 
"din greşeală”, rezultatul: 5 femeie ucise pe loc, în altă zi, 4 muncitori palestinieni 
omorâţi de Zahal pentru că au fost confundați cu terorişti şi tot așa mai departe... 

Dar de un singur lucru se fereşte ca dracu' de tămâie Ştefan Benedict, să 
vorbească despre ceva foarte important: apa! S-a spus de mulţi analişti politici şi 
militari că dacă va mai izbucni un război israeliano-arab, acela va fi numai şi numai 

pentru accesul la apă potabilă! Nu mult după crearea statului Israel evreii au construit 
o conductă gigantică, prin care au deviat apa Iordanului, direct din lacul Tiberiada, 
exclusiv spre teritoriul israelian, până în deşertul Negev, la Bersheba. Fără această 
conductă nu ar fi fost posibilă dezvoltarea Israelului, ridicarea de oraşe înfloritoare 
cu grădini multiple, de care vorbeşte Ştefan Benedict. Însă pe de altă parte, despre 
ceea ce dl. Benedict nu suflă o vorbă, este că prin această deturnare unilaterală a 
apei dulci din lacul Tiberiada s-a luat accesul la apă al palestinienilor şi iordanienilor 
şi, ce este tot atât de grav, s-a produs o catastrofă ecologică comparabilă doar cu 
secarea accelerată a lacului Aral. Marea Moartă este acum pe cale dispariţie, nivelul 
ei scade constant cu un metru pe an, deja se află la cota de -410 faţă de nivelul 
oceanului planetar. Este drept că în ceasul al 12-lea, deci foarte recent, Israelul şi 
Iordania au semnat un contract, în valoare de aprox. | miliard de dolari, pentru 
construirea unei conducte care să aducă apă sărată din Marea Roşie în Marea 
Moartă, pentru a o salva de la dispariţie. Însă conducta de apă sărată nu va rezolva 
nevoia de apă potabilă a palestinienilor şi iordanienilor. 

După ocuparea Cisiordaniei în 1967 toate resursele de apă ale ei au fost trecute 
în administrarea unui consorțiu israelian, cu drept de monopol. Un colon evreu 
implantat în Cisiordania are dreptul la peste 300 de litri apă potabilă zilnic, în timp 
ce un palestinian, la 30 de litri. Preţul: de trei ori mai mare pentru palestinieni decât 
pentru colonii israelieni. Mai trebuie un comentariu, d-le Ştefan Benedict? 

În fine, dl. Ştefan Benedict atacă Organizaţia Naţiunilor Unite — ca să justifice 
de ce Israelul a încălcat toate rezoluţiile ONU, cu excepția, fireşte, a celei din 1947, 
care a stat la baza creării statului Israel. După autorul "Po/emicilor israeliene", 
ONU este o organizaţie a lumii a treia (sic), care, normal, votează numai şi numai 
contra statului Israel. Ca atare Israelul nu are nici o obligaţie de a respecta rezoluțiile 
ONU. Un mai clar exemplu de cinism cu greu se poate găsi. Dar printre țările care 
au votat contra Israelului, destul de constant în ultimii ani, în Consiliul de Securitate, 
sunt Franţa şi Marea Britanie. Sunt ele țări din lumea a treia? Surpriză: în 2001, 
pentru prima dată a votat şi Statele Unite o rezoluţie anti israeliană. După Ştefan 
Benedict, Statele Unite, unde domiciliază, sunt un stat din lumea a treia? 

Fiindcă am ajuns la capitolul Statele Unite, interesele strategice ale acestei unice 
superputeri mondiale în Orientul Mijlociu sunt cu totul şi cu totul altele decât micul 
stat al Israelului. Interesele americanilor sunt exclusiv ţările arabe, căci ele posedă 
petrol, nu Israelul, care nu posedă nimic, nici măcar turism la ora actuală. Însă 
datorită situaţiei politice interne americane, unde alegerea unui preşedinte depinde 
de votul câtorva mii de oameni, iar ultima dată, de câteva voturi, este evident că nici 
un preşedinte sau candidat la preşedinţie nu poate neglija votul comunităţii evreieşti, 
nu poate brusca puternicul lobby evreiesc. Aceasta a fost situaţia ieri, azi, dar 
mâine? Deocamdată populaţia musulmană din Statele Unite a egalat ca număr pe 
cea de origine evreiască, în cel mult un an o va depăşi, iar în 10-15 ani va fi dublă ca 
număr. Când îşi vor crea şi un lobby pe măsura procentului important pe care îl 
ocupă în structura demografică americană, atunci arabii vor avea un alt cuvânt de 
spus şi datele problemei vor fi cu totul altele pentru Israel. 

Partidele politice şi opinia publică israeliană cunosc mult mai bine situaţia decât 
lobbyştii evrei de pe malurile Hudsonului sau Potomacului. Ştiu că Israelul este 
complet izolat, "împotriva tuturor” şi acțiunile belicoase ale propriului lor prim 
ministru, Ariel Sharon, au reactivat antisemitismul în întreaga lume (în special în 
Europa) şi ura față de statul Israel. Pe această cale statul evreu nu va putea merge 
mult timp, iar sprijinul financiar şi politic al Statelor Unite este o ecuaţie cu multe 
necunoscute. Fostul prim ministru, Beniamin Netaniahu, voia chiar să renunţe la 
orice sprijin financiar american (a anunţat public acest lucru şi nu numai o dată), 
tocmai pentru a evita colapsul statului în caz că politica americană nu ar mai ține 
cont de lobbyngul evreiesc din Statele Unite, o perspectivă apreciată ca realistă de 
Netaniahu. 

Netaniahu, ale cărui sentimente antiamericane erau destul de clar exprimate, a 
avut acum câţiva ani o marjă rezonabilă de manevră, pe care din păcate Ariel Sharon 
nu o mai are absolut deloc. Economia Israelului este în stare de colaps, problemele 
sociale au devenit extrem de grave şi acute iar înfloritoarea industrie turistică s-a 
prăbuşit complet. Cine este de vină? În această situaţie statul Israel ar sucomba 
rapid fără un masiv ajutor american. Or, în istorie s-a dovedit că este extrem de 
riscant să bazezi existenţa unui stat, a unui popor, pe bunăvoința altui stat, altui 
popor, fie el şi american. 

Majoritatea opiniei publice israeliene (care din fericire nu e domnul Ştefan 
Benedict multiplicat de 6 milioane de ori) simte prea bine pericolul de moarte. Toată 
lumea este de acord, de o parte şi de alta, israelieni şi palestinieni: pace, compromis, 
dezvoltare. Îmi pare rău să o spun, dar cu Ariel Sharon este exclusă orice pace. 
Să nu mă atacați din nou, d-le Benedict, nu am spus-o eu, ci chiar ministrul său de 
externe, Shimon Peres, într-un interviu acordat publicaţiei germane "Der Spiegel”, 
în luna august a.c. lar Shimon Peres, d-le Benedict, nu este chiar din lumea a treia 
pe care o urâţi, a fost prim ministru al statului evreu şi laureat al premiului Nobel 


pentru Pace. 
Liviu Vălenaş 


Pa sim de vu? 

e Ne-am procopsit, fraţilor! De 
unde până acum trebuia să luăm (cred) 
vreo mie de autorizații pentru cinstea de a 
fi patronii unei mici întreprinderi (nu de 
alta, dar aşa, ca să aibă cine să mai dea şi 
faliment în țara asta), de acum încolo, dacă 
vei vrea să-ți înscrii o firmă, probabil că 
va trebui să-ţi angajezi o herghelie de 
avocați. e Păi altfel cum? e De vreme ce 
Registrul Comerţului a fost naționalizat de 
Ministerul de Justiţie. e Las” că nici când 
era al Camerelor de Comerţ nu mergeau 
lucrurile ca pe roate, dacă stăm să ne 
gândim la tradiţionalele cozi cu leşinături, 
care se întindeau prin fața ghişeelor 
Biroului Unic. e Ferească Dumnezeu de 
ce s-o întâmpla de acum încolo! e Până 
una-alta, lucrurile se desfăşoară... ca la 
noi. e (Ca la noi lanimenea) e Adică, până 
s-o lămuri dandanaua şi s-or prelua 
prerogativele, întreprinzătorii să-şi mai 
pună pofta-n cui, că n-are cine să le 
rezolve hârțoagele. 

e Dacă prostia ar durea, multă lume 
ar umbla pe stradă urlând de durere! 
e Mi-am amintit de această profundă 
cugetare, văzând că media se interesează 
din nou de neprețuitul guru Bivolaru. 
e Aflasem deja că acest torid personaj 
inspiră femeilor pasiuni atât de puternice, 
încât cele înzestrate cu suficientă nerozie 
îşi lasă casele, bărbaţii şi ce mai au 
pe-acolo primprejur, ca să-l urmeze pe 
aşa-zisul yoghin. e Nu înțelegeam de ce, 
mai ales că, de câte ori îl văzusem la 
televizor, rămăsesem cu impresia unui 
personaj insignifiant şi primitiv în gândire. 
e Dar acum, văzând pozele publicate prin 
ziare, am înţeles oarecum. e Păi unde mai 
poate trăi o femeie senzaţia divină a 
„polenizării”, şi încă pe o scenă ca aia de 
la Sala Polivalentă? e Ferească Dum- 
nezeu, oameni buni, mi-a stat ceasul când 
am văzut ce s-a putut întâmpla în ditamai 
sala din ditamai centrul Bucureştilor! 
+ Nenumăraţi nebuni de ambe sexe, goi 
puşcă, țopăind ca-n iad, femei tăvălite pe 
jos în cele mai obscene poziţii, fără urmă 
de ruşine, bărbaţi „împodobiţi” cu 
cogeamite falusuri de plastic, orgii sinistre, 
şi toate chestiile astea de necrezut 
înfăptuindu-se ca „omagiu” pentru 
aniversarea „maestrului”, în luna martie a 
acestui an. e Un românaş de-al nostru, 
principial, s-a pitulat pe-acolo prin culise, 
cu o cameră ascunsă, şi a imortalizat 
„sărbătorirea”. e E lesne de înțelescă nu-i 
dă mintea afară din casă pe amărâții care 
au ajuns într-un asemenea hal de abru- 
tizare încât să se preteze la acest gen de 
spectacol. * Şi încă, simpla decenţă ne 
obligă să folosim cuvinte care abia dacă 
sugerează aspectul dezgustător al realității 
faptelor. 

e Altă chestie dureroasă, care l-ar 
putea face pe inventatorul ei să scoată 
urlete de suferință, este legea pe care o 
năşeşte cu entuziasm cunoscutul domn 
Pruteanu. e Acest domn, care pluteşte 
vesel de câţiva ani pe apele învolburate 
ale Parlamentului, dus când de curentul 
țărănist, când de cel pedeserist, a fost lovit 


de revelaţia pericolului pe care îl reprezintă 
pentru scumpa noastră limbă românească 
diversele cuvinţele mai mult sau mai puţin 
nostime, împrumutate din alte limbi. e Aşa 
încât, când să cântăm şi noi mai patriotic, 
pe melodia strămoşească, inspiratele 
versuri Cine trece Valea Seacă / Doi olteni 
în blugi şi geacă, vine domnul acesta şi 
ne pune pumnu-n gură, pretinzând că 
trebuie să traducem în graiul ancestral cele 
două articole de îmbrăcăminte. e Mă rog, 
dacă zice dumnealui, o putem încerca şi 
pe asta. e De-un paregzamplu, în loc să 
spunem lider, cuvânt împrumutat pros- 
teşte din alte limbi, am putea folosi neaoşul 
căpetenie; se pune problema dacă putem 
totuşi spune căpetenia partidului cutare, 
cuvântul căpetenie implicând oarecum 
noțiunea de cap, şi fiind ştiut că uneori 
liderilor de partide li se mai întâmplă să le 
lipsească acest articol. e Sau în loc de 
încetăţenitul cuvânt pizza, poate am putea 
folosi unul cu o rezonanță mai... locală. 
e Mai bine s-ar ofusca domnul parla- 
mentar de cuvintele împrumutate de la 
conaţionalii noştri cu limbaj mai colorat, 
care infestează mult mai insistent pudica 
limbă străbună. 

e Se aude că, după ce a stârnit oarece 
vâlvă în mediile de afaceri româneşti, 
bisnisul promițător de la Roşia Montană, 
unde se zice că stăteau sătenii pe un filon 
de aur mai dihai ca cel din Klondyke, e 
gata să se fâsâie din lipsă de finanţare. 
e Mai precis, Banca Mondială nu vrea să 
mai dea bani pentru exploatare, din cauză 
că nu e convinsă că proiectul este serios 
din punct de vedere financiar, social şi mai 
ales ecologic. e Dacă nouă nu ne pasă că 
ne otrăvim pământul şi aerul, bine că măcar 
le pasă altora. e Din păcate, se aude şi că 
un controversat personaj al lumii afacerilor, 
posesor de acţiuni  „aurifere” (pe lângă 
alte foarte multe miliarde venite din foarte 
ciudate surse) a început să fie văzut din 
ce în ce mai des în anturajul guvernanților 
noştri. e Ceea ce ar putea însemna că 
banii care nu mai vin de la Banca 
Mondială ar putea fi înlocuiți de alți bani, 
din buzunare mai sărace dar mai multe. 
e Adică din buzunarele noastre. 

e Casă vedeţi dumneavoastră cum 
vine de se-mbucă! e Dan Diaconescu, 
mazilit de CNA în urma emisiunii în care 
l-a avut ca invitat pe liderul PRM (par- 
don, domnule Pruteanu, voiam să spunem 
pe căpetenia PRM), e acum propus să facă 
parte din... CNA, iar propunerea vine... 
de unde credeţi? Din partea PRM. 
e Acum, ce să mai zici? Ar fi unele 
impedimente. e Ca urmare a actului de 
forță al CNA (care act de forță duhneşte 
de departe a cenzură), se aude că Dan 
Diaconescu ar avea nişte procese chiar cu 
instituţia din care este propus aface parte. 
e Ceea ce va da naştere la situaţii ilare în 
cazul în care propunerea va fi materializată 
printr-o numire, caz în care „DD în di- 
rect” se va judeca cu sine însuşi. 

e Gura păcătosului adevăr gră- 
ieşte. e Cunoscutul domn Hrebenciuc, 
vicepreşedinte al PSD (fost PDSR, fost 


FDSN, fost FSN, unii zic că fost PCR) 
s-a trezit mărturisind că politica partidului 
din care face parte este inspirată din... 
Orwell. e Se ştie că în capodopera sa 
1984, scrisă la jumătatea secolului XX, 
Orwell a zugrăvit o posibilă societate de 
coşmar, ale cărei trăsături s-au regăsit în 
mare parte în comunism. * Între altele, 
Orwell a descris felul în care, pentru a 
stăpâni deplin populaţia, autorităţile acelei 
societăți falsificau zilnic istoria, adaptând 
trecutul la prezent (printr-un Minister al 
„Adevărului”), astfel încât orice act de 
forță să pară a se întemeia pe premise 
dintr-un trecut mai mult sau mai puțin 
apropiat. e Ei bine, domnul Hrebenciuc, 
vorbind despre o utopică „dezvoltare prin 
programe” a scumpei noastre patrii, a 
afirmat: „Orwell spunea că cine cunoaşte 
trecutul va stăpâni viitorul. Suntem mulți 
în PSD care cunoaştem foarte bine 
trecutul, am învățat din experienţa celor 
12 ani parcurși şi asta înseamnă că vom 
şti să gestionăm eficient viitorul societății 
noastre”. e Bravos, nenicule! e Care va 
să zică Ministerul Adevărului! e Bănuiam 
noi ceva, dar să spună chiar aşa pe faţă! 
e De mirare că mai circulă şi alţii 
decât noii îmbogăţiți pe drumurile noastre 
publice. e Când vezi ce amărâte de Dacii 
se sufocă pe lângă câte un Mercedes 
ultimul tip, scuipând valuri de fum şi 
străduindu-se să facă față gropilor din 
caldarâm, te întrebi din ce o fi cumpărând 
benzină bietul proprietar (vizibil făcând 
parte din categoria norocoasă a salariaţilor 
binecuvântați de scumpul nostru guvern 
cu salariul mediu fastuos de sub o sută de 
dolăraşi). e Dar lasă, că le-au găsit 
autoritățile ac de cojoc sărăcanilor ăstora 
nesimțiți, care îndrăznesc să iasă cu 
vechiturile lor în calea luxoaselor limuzine 
cu mulți cai putere. e Aflaţi că, în proiectul 
Legii circulaţiei, zburdă vesel amenzi de 
10.000.000 lei pentru diverse abateri, ceea 
ce va mai tempera entuziasmul auto- 
mobiliştilor proprietari de Dacii străvechi 
şi de salarii minime de 1.750.000 lei 
(năşite tot de guvern). e Ceea ce e şi mai 
straniu, senatorii noştri, aleşi din popor, 
au votat cu elan proiectul de Lege cu aceste 
amenzi, şi nu mai rămâne decât să-l voteze 
şi deputaţii, pentru ca legea să intre în 
vigoare. e Fraţilor, la noi e mai dihai decât 
în toată Europa: pe acest continent, 
amenzile au obiceiul să fie cam de 15% 
din salariul minim. e Ei bine, noi suntem 
mai catolici decât Papa şi mai severi decât 
toată Europa la un loc: la noi amenzile 
medii ar ieşi cam la 300% faţă de salariul 
minim. e Ei, aşa se întâmplă când trăieşti 
într-o țară bogată. e Să ne trăiască 
autorităţile: nu ştiu de ce îmi închipui că 
parlamentarii şi guvernanţii noştri ar cam 
avea din ce să-şi plătească amenzile. e Şi 
pe deasupra, nu ştiu de ce cred că poliţaiul 
va manifesta o indulgență mai prietenească 
față de îmbuibatul care conduce un Jeep 
de lux sau un Mercedes, decât față de 
slăbănogul care se făţâie prin oraş la volanul 
unei Dacii vechi. e Ce să ne mai mirăm 
că prețuitul nostru prim-ministru, domnul 


Adrian Năstase, vorbeşte cu seninătate 
despre sus-numitul proiect de lege, 
părându-i-se că respectivele amenzi se 
încadrează în cea mai strictă normalitate. 
e Dacă ne gândim bine, îl vede cineva pe 
domnul Năstase în Dacia naţională? 

e Iar mârâie revistele de spe- 
cialitate apropo de plagiatele înfăptuite 
sub înaltul patronaj al preşedintelui 
Academiei Române, domnul Eugen 
Simion. e De-abia se potoliseră bom- 
bănelile la adresa copiuţelor tipărite în 
Istoria României apărută sub egida 
Academiei, că au şi început alte proteste, 
motivate de copierea câtorva zeci de pagini 
dintr-o lucrare a doamnei Cvasnîi Că- 
tănescu despre limba română, într-un 
manual de limba română coordonat de 
domnul Simion. e Paginile au fost copiate 
cu talent şi cu exactitate de o doamnă 
profesoară Rogalski, care Şi semnează ca 
autoare împreună cu un domn Cris- 
tea-Enache, critic literar, cum ziceam sub 
coordonarea domnului preşedinte al 
Academiei. e Ei şi, ce atâtă zgomot? e Ce 
înseamnă câteva zeci de pagini? Mai nimic. 
e Şi oricum, „„autoarea” a şi schimbat câte 
un cuvânt pe ici, pe colo. e Când în țara 
asta se fură miliardele ca nimica, de ce să 
mai facem atâta gălăgie pentru nişte 
nenorocite de pagini de manual? i 

e Aflăm cu interes că la al nu ştiu 
câtelea congres celebrul Sadam a fost 
reales. e Probabil că bieţii americani, în 
frunte cu simpaticul domn Bush, îşi bagă 
gheara în gât de ciudă. e Mie, vestea că 
pe străzile Bagdadului copilaşii dansau şi 
cântau cântece mobilizatoare şi osanale la 
adresa lui nea Sadam, ştirea că partidul 
de guvernământ se aşteaptă la un procent 
de 100% pentru preţuitul lider şi altele 
asemenea îmi readuc în memorie vremurile 
apuse de vreo 12 ani, când şi la noi în țară 
se cântau osanale pe străzi şi populaţia îl 
vota pe nea Nicu în procent de aproape 
100%. e Mai rămâne să vedem dacă, 
după o carieră asemănătoare, se va bucura 
şi Sadam de un sfârşit asemănător. 

e Cine se mai judecă în Ţara 
Românească? e Tot „tribunul”. e După 
ce au încercat atâția să-i vină de hac, acum 
îşi încearcă norocul şi fostul nostru 
preşedinte, domnul Constantinescu. e El 
pretinde că măscările VC-ului nostru 
național, care a scris în fiţuica lui că Emil 
Constantinescu ar fi fost un colaborator 
al serviciilor secrete americane, i-ar fi adus 
prejudicii nu numai dumnealui personal, 
ci şi instituţiilor pe care le-a reprezentat. 
e Şi câtă dreptate are! e Să vedem dacă 
o să reuşească ex-preşedintele acolo unde 
nu au reușit atâția oameni ale căror obraze 
au fost murdărite de măscăriciul național. 
e Că nu ştiu ce nume poartă norocul pe 
care se sprijină neabătut vadimul, dar ştiu 
foarte precis că-l ocroteşte din '90, de 
când îşi face de cap şi, dacă mă gândesc 
bine, tot o rubedenie a norocului ăstuia îl 
ocrotea şi înainte de "90, când, în limitele 
care erau posibile atunci, îşi făcea de 
asemenea de cap. 

urel Sergiu Marinescu 


Comunistul 
născut, crescut 
şi trăit ca înrăit 
duşman al impe- 
rialismului ame- 


g rican, on Ilici Iliescu împreună cu A- 


drian Năstase, într-un exemplu clasic 
de cameleonism, au mutat România din 
ziția de membră a Pactului de la Var- 
şovia şi CAER, în a fi candidată la 
titlul deal 5 1-lea stat al Statelor Unite 
ale Americii. Şi iată câteva probe: 

]. Când în SUA s-a declarat starea 
de alarmă „orange” împotriva tero- 
rismului, la 10 septembrie 2002, 
sus-numita conducere de la Bucureşti 
a declarat „stare de urgență” conform 
glumei din perioada comunistă: „Când 
plouă la Moscova, deschidem umbrela 
la Bucureşti”. Bucureştiul s-a trans- 
format într-un oraş bine păzit pentru a 
se apăra de un atac terorist. 

Dar care terorişti? Ce reprezintă 


2. La 11 septembrie a.c. la come- 
morarea groaznicului atac terorist 
asupra Statelor Unite (la New York şi 
Washington), la Bucureşti a avut loc o 
adunare festivă la Ateneul Român în 
prezenţa tuturor demnitarilor români. 
Asemenea comemorări au avut loc şi 
în alte oraşe din țară. 

De remarcat este faptul că acelaşi 
regim cripto-comunist al domnului 
Iliescu cât şi cel al lui Emil Constan- 
tinescu, nu au organizat niciodată 
într-un cadru solemn o asemenea 
comemorare festivă pentru victimele 
româneşti din cei 45 de ani de co- 
munism, pieriţi în anchete, temniţele 
şi lagărele gulagului românesc şi 
rusesc, în deportări interne şi în 
Uniunea Sovietică, în lagărele de 
prizonieri de pe întinsul Siberiei! 

Cu câteva luni în urmă s-a dezvelit 
la Bucureşti, în parcul Cişmigiu, un 
monument în amintirea militarilor 
americani morți pe teritoriul României 


în cel de-al doilea Război Mondial. 
Evenimentul s-a produs în prezenţa lui 
Adrian Năstase. 

Este lăudabil că la fel ca orice stat 
civilizat, România respectă militarii 
căzuţi în luptă pe teritoriul ei, indi- 
ferent de națiunea căreia au aparținut 
sau de cauza pentru care s-au jertfit. 

De altfel, în România a existat în 
perioada dintre cele două războaie 
mondiale o asociaţie numită „Cultul 
Eroilor” care a întreținut respectul 
pentru cei căzuţi în luptele din 1877, 
1916-1919, indiferent că erau turci, 
ruşi, germani, români sau austro- 
ungari. 

Noi însă considerăm că acelaşi 
respect dat celor câţiva aviatori 
americani căzuți în 1944 pe teritoriul 
țării, ar fi trebuit acordat mai întâi 
miilor de români ucişi în bombar- 
damentele efectuate de ei atunci. 

S-a neglijat faptul că numai într-un 
bombardament în primăvara 1944, 


într-un covor de bombe lansat de la 
Gara de Nord, pe toată Griviţa până 
la Chitila, au fost ucişi 4000 de oa- 
meni, ceea ce a necesitat înființarea 
unui cimitir la Ciurel, care după ani a 
fost profanat de Ceauşescu, iar aceste 
victime nevinovate sunt uitate acum şi 
de cei care-şi demonstrează respectul 
doar față de ucigașii lor. Păcat! 

Păcat şi pentru faptul că tocmai 
acum aceste nevinovate victime sunt 
părăsite şi nici măcar un monument 
colectiv nu li se ridică, când în 
Afganistan, pentru moartea a 30 de 
oameni (din greşeală omorâţi de o 
bombă) se fac continuu anchete pentru 
a se stabili vinovaţii şi pedepsirea lor. 

E folositor să ştie „marii demo- 
craţi”, Iliescu şi Năstase, că Statele 
Unite nu au nevoie de România, decât 
acum, la „momentul Irak”, aşa că în 
ciuda tuturor actelor lor de slugărni- 
cie, rezultatele pe termen lung vor fi 
zero. 


de Au dă 130. GURIE Aaa AU ce br 


regimul Iliescu pentru Al-Queda? 


Atacul terorist al organizației Al-Queda asupra Statelor Unite din 11 
septembrie 2001 şi mai ales reacția puternică a Americii împotriva reţelelor 
terorismului internaţional şi în mod special împotriva Al-Queda şi talibanilor 
servesc cum nu se poate mai bine intereselor poliției politice româneşti trecute, 
prezente şi viitoare, adică Securităţii româneşti. 

Dacă Statele Unite în primul rând, Israel şi Germania, Anglia, Franța şi 
alte câteva țări europene au toate motivele să creadă că noi atacuri vor urma şi 
în consecință să ia măsuri puternice legale şi ilegale de apărare a lor; 

Dacă Rusia are toate motivele ca din cauza războiului de subjugare dus în 
Cecenia să creadă în atacuri teroriste musulmane pe teritoriul său; ia ăia 

Dacă unele țări precum India (în problema Kaşmir), Malayesia ori Filipine 


- unde sunt probleme de independenţă a unor teritorii, se pot aştepta la atacuri 


teroriste; 

România în nici un caz nu are astfel de perspective; nici Al-Queda, nici 
Hezbolah, nici Fraţii Musulmani nu au nimic de revendicat sau de reclamat 
României, mai ales că într-un trecut nu prea îndepărtat România lui Ceauşescu 
a colaborat cu terorismul internațional (banda lui Carlos Şacalul) şi cu mai 
multe organizaţii teroriste palestiniene, inclusiv cu Yasser Arafat. e 

această psihoză antiteroristă s-a declarat şi România = fără nici un 
temei — victimă potențială spre bucuria „organelor” care au inspirat această 
isterie. ş 

Aşa se face că în lupta contra terorismului care nu va acţiona niciodată 
împotriva ei, Securitatea, profitând de momentul prielnic, a reintrodus cenzura 
scrisorilor (mai ales din străinătate) şi interceptarea convorbirilor telefonice 
(mai ales cu străinătatea), în mod legal prin Parlamentul țării. Deci un vis care 


„ a durat 12 ani, în sfârşit s-a realizat şi în mod transparent lege votată, articole 
în ziare — nu ca pe vremea lui Ceauşescu, când aceste două operaţii se făceau 


în secret, iar după 1989, sporadic şi selectiv. Acum este o operaţie generală în 
„lupta contra terorismului internaţional”. Cât va costa aparatajul de recepţia 
convorbirilor, de deschiderea corespondenţei? Cât va costa personalul, 


„cunoscând că românii trăiesc peste hotarele țării în număr impresionant, de 


milioane, şi serviciile vor fi mult mai dezvoltate? 


_NĂRAVURI SECURISTE 


Şi să nu mai punem la socoteală urmărirea turiştilor străini şi a rudelor 
venite în vizită în țară. Câţi „fluturaşi” se vor ocupa de urmărirea potențialilor 
teroriști veniți să-şi vadă rude şi să le mai îndulcească oarecum viața? 

Şi pentru că terorismul poate fi şi intern, desigur că toate telefoanele patriei 
vor fi ascultate, toată corespondența internă va fi citită. 

O informaţie la zi: Ministerul de Interne nu renunţă la înregistrarea 
telefoanelor şi îşi menţine decizia de a achiziționa aparatură de înregistrare 
telefonică, pentru dotarea unității UM 0962, de protecţie internă. 

O altă explicaţie „proforma” este importanța acestei aparaturi în lupta 
împotriva „crimei organizate”, dar secretarul de stat refuză să dea detalii cu 
privire la această achiziție. 

lată deci, un nou front de lucru pentru poliția politică. 

Se merge şi mai departe: M.]. a negociat cu o firmă particulară cumpărarea 
unui sistem de interceptarea telefoanelor mobile. 

Deci țara va fi ascultată în toate colțurile. 

Şi iată cum, în numele apărării contra terorismului, se revine la vechile 
practici — controlul populaţiei de SRI — nume schimbat al Securităţii, la 
nerespectarea drepturilor omului cu justificarea luptei contra Al-Queda. 

Ziarul francez „Le Point” a scris nu demult: „Ambasadorul UE la Bucureşti, 
englezul Jonathan Scheele, a fost informat de prefectul de Iaşi că SRI a pus sub 
ascultare telefoanele Delegației Comisiei Europene la Bucureşti”. Prefectul 
imprudent i-a afirmat că SRI I-a „avertizat? despre convorbirile cu jurnaliştii 
ale lui J. Scheele. 

Ambasadorul a cerut relații la guvern. Într-o țară care din integrarea sa 
europeană a făcut o obsesie națională, spionarea ambasadorului UE ar putea 
să coste scump, a declarat dl. J. Scheele. 

Tot el a mai spus: „Spionarea ambasadorului UE este o fantezie iar acest 
incident ar putea pune sub semnul întrebării capacitatea României de a respecta 
criteriile politice de aderare”. 

Deci de la început Securitatea a călcat în străchini! S-au dus vremurile 
bune ale dictaturii lui Ceauşescu — azi sunt multe obstacole în realizarea 
calculelor Securităţii. 

„RAPORTUL DE ŢARĂ 


muia EA ă a adoptat raportul de țară privind progresele făcute de România în ultimul 
alea integrării în Uniunea Europeană. Principalele îngrijorări ale Comisiei sunt influența politicului 
iției şi absența unei economii de piaţă funcţionale, spre deosebire de Bulgaria. Aceasta se 


ttaza 


ia în 1997, Ş 


cazurile Radiodifuziunii şi a PROTV. 


le semnalează prin Raportul de țară. 


* Potrivit unui sondaj de opinie electuat 
de IMAS la comanda partidului de guvernământ în 
luna septembrie, scorul partidelor politice se prezintă 
astfel: PSD 47,4%, PRM 16,2%, PNL 14,6%, PD 
9,7%, UDMR 6.5%, PUR 2,3%, PNŢCD 2%. 
Paradoxal, 36,3% dintre intervievaţi consideră că 
România se îndreaptă într-o direcție greşită, 31,7% 
afirmă că ea «nu merge nicăieri», 27,4% susţin că 
merge într-o direcție bună, iar 4,6% nu răspund. 
Politicienii se clasează în ordine: 44,4 Adrian 
Năstase, 43,8 Mircea Geoană. 41.3 Traian Băsescu, 
39,7 lon Iliescu, 33,7 Theodor Stolojan, 19,7 Comeliu 
Vadim Tudor, 17 Rodica Stănoiu, 12,6 Victor 
Ciorbea, 11,1 Valeriu Stoica, 10,2 Marko Bela. 
Situaţia economică este la fel ca anul trecut pentru 
36,8%, ceva mai proastă pentru 29,4%, ceva mai 
bună 17,4% mult mai proastă 15,6% mult mai bună 
0,7%. Instituţiile în care românii au încredere sunt: 
Biserica 90,8, Armata 78,4, mass-media 63,2, pe 
ultimele locuri aflându-se întreprinderile private 292, 
ONG 26,7, Parlamentul 24,7. 

* Sondajul Gallup realizat în peste 30 de țări, 

operator pentru România fiind CSOP, arată că 48% 
dintre români cred că alegerile sunt libere şi corecte 
faţă de 47% bulgari, 45% polonezi, 14% ruşi, iar 
pentru țările industrializate procentul este de 87 
pentru Germania, 58 Statele Unite, 35 Japonia. 
Alegerile nu sunt considerate libere şi corecte de 
40% dintre români, 71% dintre ruşi, 63% dintre 
japonezi. Românii consideră că țara este condusă 
de câteva mari grupuri de interese în proporţie de 
78%, fiind urmaţi de ruşi 74%, polonezi 68%, bulgari 
57%. Ţara este condusă în avantajul oamenilor, cred 
9% dintre români, 10% dintre ruşi, 12% bulgari, 13% 
polonezi, 33% în Uniunea Europeană, 35% în SUA. 
Paradoxal românii sunt încrezători în faptul că țara 
e guvernată de voința cetăţenilor ei în proporție de 
48% faţă de SUA 44%, statele UE 33%, Polonia 
33%, Bulgaria 15%, Rusia 12%. 

* Unstudiu al bugetului de familie efectuat 
de GfK arată că în România mai mult de 50% dintre 
cheltuieli se fac pentru mâncare. Pentru alimente 
s-au cheltuit în 1997 circa 53%, iar în 2001, 59% din 
bugetul de familie, pentru încălzire şi întreţinere 16% 
respectiv 24%, pentru transport şi telecomunicații 
6%, respectiv 9%, îmbrăcăminte-încălțăminte 6% 
respectiv 8%, divertisment 3%, medicamente 2%. 
La produsele alimentare a crescut consumul de iaurt 
şi s-a diminuat consumul de condimente, iar la ulei 
consumul fizic s-a diminuat cu 0,9% dar valoarea 
consumului a crescut cu 50% datorită creşterii 
prețului. La produsele nealimentare volumul de 
consum a scăzut la toate articolele în afară de 
deodorante. 

* Salariu mediu net în luna august a fost de 
3.898.408 lei, mai mic cu 0,5% decât în iulie, iar 
salariul mediu brut aproape 5,5 milioane lei. 

Numărul salariaţilor a fost de aproape 4,4 
milioane persoane, cu 5.600 mai puţin decât în iulie. 

* Rezerva valutară aflată la BNR la sfârşitul 
lunii septembrie a fost de 5.614 milioane dolari, cu 
68.9 milioane dolari mai mult decât la sfârşitul lunii 
august. Rezerva de aur a crescut la 105,3 tone, în 
valoare de 1.091 milioane dolari, aducând rezervele 
naţionaleale țării la 6.705 milioane dolari. 

* Ministrul Elena Ciornei, titularul Minis- 
terului pentru Întreprinderile Mici şi Mijlocii, 
recunoaşte numărul exagerat al avizelor (477!) 
necesare pentru începerea unei afaceri şi care sunt 


dia nai căreformele economice sunt incomplete şi au început să fie aplicate extrem de 


- Comisia nu a fixat data de zi a României şi Bulgariei, România stabilindu-și singură data 
pa pentru 2007. Punctual acţiunile pe care trebuie să le întreprindă România în vederea aderării 
la UE sunt: — restructurarea şi privatizarea întreprinderilor, regiilor şi băncilor rămase încă în proprietatea 
statului; — luarea de măsuri eficace împotriva corupției, nu numai legislative şi organizatorice ci şi 
reale; — încetarea implicării executivului în actul de justiție; — întărirea capacităţii administrației de a 
implementa legislaţia adoptată conform standardelor europene; — necesitatea unei mai mari transparențe 
în luarea deciziilor, — accelerarea restructurării administrației publice şi demilitarizării poliţiei; - 
diminuarea numărului de ordonanțe de urgență pentru îmbunătățirea actului de guvernare; — asigurarea 
unei mai mari transparențe a fondurilor partidelor; — eliminarea presiunilor statului asupra mass-media, 


Aceste recomandări sunt în fapt condiți prealabile pentru aderare pe care Uniunea Europeană 


emise de nu mai puţin de 91 autorităţi. Orice om de 
afaceri trebuie să studieze o bogată literatură 
legislativă, dat fiind că toate aceste avize sunt 
reglementate prin nici mai mult nici mai puţin de 
1450 acte normative! 


* Raportul asupra convergenței reale a 
statelor candidate şi al programelor lor de preaderare 
publicat recent de Comisia Europeană indica un loc 
codaş pentru România în cursa pentru aderare la 
Uniunea Europeană. Prin convergența reală se 
înțelege atingerea unui PIB pe cap de locuitor de 
75% din Produsul Intern Brut din Uniunea Euro- 
peană. Pentru aceasta României îi vor trebui 34 de 
ani şi suntem ultimii din cele 13 state ce năzuiesc la 
intrarea în UE, după cum rezultă din tabelul de mai 
jos. 


* Raportul PNUD pentru anul 2001 plasează 
România pe locul 63 din 173 de țări în privința 
profilului dezvoltării umane. Dacă în 1989, doar 7% 
din populaţie era săracă, până în 1994 rata sărăciei 
ajungea la 39%, iar în anul 2001 atingea 42%. 
Cheltuielile publice au fost orientate în special către 
consum, într-un ritm care nu a putut ține pasul cu 
inflația galopantă şi, ca urmare, puterea de 
cumpărare s-a erodat. Lipsa investițiilor pentru 
modernizarea tehnologiilor a făcut ca multe dintre 
întreprinderile industriale să fie neviabile în tranziție 
şi să producă pierderi financiare uriaşe pentru stat. 
Ponderea industriei în PIB a scăzut de la 46% în 
1985 la mai puţin de 28% în 1999. Sectorul industrial 
românesc are niveluri inadecvate de concurenţă în 
contextul european şi global, iar Guvernul nu a fost 
capabil să ia iniţiativa pentru o nouă politică 
industrială. Unul din punctele slabe ale economiei 
româneşti rămâne conglomeratul structural din 
industrie, încăpăţânarea de a produce mult dar 
ineficient. 

* Raportul mondial al investițiilor 2002 
dat publicității de UNCTAD arată că în economia 
românească au intrat în ultimii 12 ani mai puţin de 
5% din investiţiile străine îndreptate către Europa 
Centrală și de Est. Investiţiile străine au fost în 
România de 7,6 miliarde dolari la o populaţie de 23 
milioane locuitori, în Ungaria 23,5 miliarde dolari la 
10,3 milioane locuitori, în Cehia 26,7 miliarde dolari 
la 10,2 milioane locuitori. Anul trecut investiţiile 
străine din România au atins 1,1 miliarde dolari, în 


III 


- Prezentare comparativă între statele candidate şi 
atinge 


POLITICĂ -— 


timp ce în Ungaria au intrat de două ori mai mulţi 
bani, în Cehia s-au investit aproape 5 miliarde dolari, 
iar în Polonia 8,8 miliarde. Toate țările în tranziţie 
s-au preocupat de atragerea investiţiilor străine 
directe. Logica acestor preocupări sugerată de 
analiza UNCTAD, este aşa-zisa „lecţie slovenă”, 
care atestă avantajul intrării capitalului străin direct 
în firmele foste de stat. În toate economiile în tranziție 
unde nivelul investiţiilor străine a fost mare, firmele 
„internaţionalizate” au supravieţuit, arată raportul, 
în timp ce în România multe dintre companii caută 
încă sprijinul statului, pe bani publici. 

e Raportul Organizaţiei pentru Cooperare 
şi Dezvoltare Economică (OCDE) pentru 
evaluarea economiei româneşti constituie o critică 
severă a politicilor economice gândite şi aplicate de 
guvernele post-decembriste. Arieratele sunt cauza 
principală care blochează circuitul economic. Astfel, 
în anul 2000, firmele de stat înregistrau arierate de 
53% din cilra de afaceri pe când sectorul privat 
avea arierate de 14% din cifra de afaceri şi acestea 
datorită firmelor de stat. Arieratele firmelor private 
către bugetul de stat erau de 2,9% din cifra de 
afaceri, pe când ale firmelor de stat se ridicau la 
21% din cifra de afaceri, se arată în raport. Aceste 
arierate au fost posibile datorită privatizării excesiv 
de lente a întreprinderilor de stat şi refuzului de 
privatizare a unităţilor publice organizate în regii. 
Astfel, în februarie 2002, cei mai mari 30 de debitori 
dintre firmele de producție a agentului termic 
înregistrau arierate de peste 3000 de miliarde lei, 
0,3% din PIB, către cele două firme de distribuţie a 
gazului. Majoritatea rău-platinicilor, consumatori de 
energie termică şi gaze, erau de asemenea 
întreprinderile de stat, iar în aceste condiţii statul 
dădea dispoziţii de păsuire a datoriilor întreprinderilor 
de sale, întrerupând serviciile prestate şi neplătite 
numai la firmele particulare şi populaţie. Politica de 


salarizare a acestor regii este foarte generoasă şi 
peste posibilităţile lor financiare, un exemplu este 
salariul fochiştilor din rețeaua de termoficare care 
este cât al unui secretar de stat. Raportul citează 
cazul a 86 mari întreprinderi de stat nerentabile care 
în anii 2000 şi 2001 au avut pierderi totale nete de 
1,5%, respectiv 2,1% din PIB. Colectarea 
impozitelor, pe de altă parte, lasă de dorit, România 
fiind pe ultimul loc între statele candidate la UE, 
impozitele colectate nedepăşind 32% din PIB, față 
de Ungaria cu 45,9% şi Slovenia cu 42,8%. 

Impozitele şi taxele percepute în România sunt 
foarte mari, ceea ce determină evaziunea fiscală 
pe scară largă, economia subterană depăşind 
estimările optimiste ale guvernanților, de 20% din 
PIB, după datele din Raport ridicându-se la 40%. 
Raportul constată că pentru înregistrarea unei firme 
sunt necesare cel puţin 20 de zile de intervenţii la 
diverse autorități faţă de numai 3 zile în statele 
dezvoltate. 

Cabinetul Năstase s-a grăbit să anunţe o 
creştere economică de 4% — 4,5% în 2002, cifră 
considerată prea optimistă de experții OCDE care 
estimează o creştere a PIB de doar 3,5%, ținând 
cont de contextul internaţional şi de posibilităţile de 
a susține o politică fiscală restrictivă, 

Ca de fiecare dată Guvernul promite să țină 
seama de recomandările OCDE, cu atât mai mult 
cu cât România încearcă să devină membră a 
acestei organizaţii care se va extinde în Europa de 
Sud-Est şi ai cărei membri au păreri împărțite în 


ECONOMIE 


privința candidaturii noastre, unii plictisindu-se de 
atâtea promisiuni, iar alţii mai dându-ne, încă, o 
şansă. 

* Numeroase întreprinderi mici şi mijlocii 
şi-au încetat activitatea sau sunt în situaţia de a se 
declara în stare de faliment datorită lipsei lichidităţilor 
pricinuită de neplata comenzilor efectuate pentru 
întreprinderile de stat, se arată în ultimul raport al 
OECD şi al Băncii Europene pentru Reconstrucţie 
şi Dezvoltare, asupra antreprenoriatului şi dezvoltării 
întreprinderii în România. Arieratele firmelor de stat 
sunt în proporție egală datorii faţă de bugetul de stat 
(impozite, taxe, fonduri) şi faţă de firmele private, în 
special IMM-uri, reprezentând datorii comerciale 
pentru livrările efectuate de acestea. 

Raportul recomandă «întărirea constrângerilor 
bugetare pentru întreprinderile cu capital de stat şi 
reglementarea prin lege a plăţii arieratelor», precum 
Şi crearea unui cadru legal riguros pentru falimentul 
şi lichidarea judiciară a societăţilor de stat, care să 
protejeze drepturile creditorilor, «Pentru a susţine 
dezvoltarea sectorului privat, care este motorul 
creşterii şi schimbărilor structurale, ar trebui de fapt 
ca poverile fiscale asupra întreprinderilor să fie 
reduse», recomandă OECD. România are un «start 
dinamic de firme mici şi mijlocii care dădeau de 
lucru anul trecut la aproximativ jumătate din 
angajaţi» şi derulau mai mult de jumătate din cifra 
de afaceri totală pe economie. În final se arată că 
«cele mai mari impedimente în calea mediului de 
afaceri sunt inflația, impozitele mari, reglementările 
excesive, instabilitatea politică şi lipsa de acces la 
finanţare». 

e Uimitoare sunt declaraţiile făcute la 
sediul Guvernului de prof. lon Radu, preşedintele 
Autorităţii Naţionale de Reglementare pentru 
Serviciile Publice de Gospodărie Comunală 
(ANRSC): — «Statul nu are nici un control asupra 
furnizorilor de agent termic din teritoriu». — 
«Preţurile sunt stabilite aleator». — «Situaţia 
CET-urilor trecute la administraţia locală e 
dezastruoasă». — «Un fochist din CET-urile preluate 
de la Termoelectrica câştigă 18 milioane de lei pe 
lună. Acelaşi fochist, care s-a aflat, însă, la 
administraţia publică, a fost plătit cu 2,4 milioane 
lei». Toate acestea se reflectă în întreţinerile 
exagerat de mari pe care le plătesc consumatorii de 
încălzire centrală. 

e Fără curent electric sunt astăzi 93.334 
gospodării, dintre care 29.276 în oraşe. Cheltuielile 
pentru electrificarea lor sunt evaluate la 8.261 
miliarde lei adică 300 milioane euro, estimează 
Ministerul Industriei. 

